Source: http://archivsprav2013.6f.sk/SPRAVY2013/SPRAVYz21.03.2013.htm
Timestamp: 2018-07-18 18:02:05+00:00

Document:
=> ŠTVRTOK 21.03.2013, meniny má BLAHOSLAV priezvisko: ŠIŠKA <babkingulomet.6f.sk> č.58/2013 < 007,Y
Slovensko je údajne opäť v hre o investíciu automobilky BMW. Nový závod by mohol vyrásť na východe. | 21. 3. 2013|
Zákazky na košickej strednej škole prešetrí polícia
Kontrolór župy podal na prokuratúru trestné oznámenie z dôvodu netransparentných verejných obstarávaní na SPŠ strojníckej v Košiciach. | 21. 3. 2013|
Škrtič z košického sídliska neprežil
Veľhad kráľovský, ktorého objavili v pondelok, ako sa plazí v tráve pri chodníku na Sídlisku dargovských hrdinov, zimu neprežil. | 21. 3. 2013|
Lekárku súdia za smrť Košičanky. Zomrela po 1 300 dňoch v kóme
Bývalú sekundárnu lekárku súdia za smrť pacientky. Kvôli zbabranej starostlivosti v deň operácie zomrela po tri a pol roka trvajúcej kóme. | 21. 3. 2013|
Posledný výmenník EHMK vyzerá, akoby práve pristál na Planéte Košice 2013. | 21. 3. 2013 |
Nefalšovanú veľkonočnú atmosféru až do Kvetnej nedele zažijete v centre mesta na Dominikánskom, zajtra na Sídlisku Ťahanovce. | 21. 3. 2013|
Pochod nespokojných Rómov by sa mal uskutočniť v čase osláv Medzinárodného dňa Rómov, teda 8. apríla, v Košiciach. | 20. 3. 2013 16:14 |
Rokovania s oceliarskou spoločnosťou U. S. Steel o jej zotrvaní v Košiciach smerujú do finálnej fázy. | 20. 3. 2013 15:29 |
V pastoračnom centre saleziánov na Luniku IX pribudla knižnica, ktorá je otvorená pravidelne po nedeľnej svätej omši a v čase doučovania. | 20. 3. 2013 15:02 |
V meste vypnú na hodinu 297 lámp verejného osvetlenia, čím ušetria vyše 45 kilowattov elektrickej energie. | 20. 3. 2013 14:17 |
Pravidelné telekonferencie a konzultácie sa budú robiť raz týždenne. Prenosy budú chránené šifrovaním. | 20. 3. 2013 12:35 |
Aj na cestách sa hlási slečne JAR
s prehánkami
Ráno a cez deň: doobeda najskôr oblačno s prehánkami, neskôr poobede mrholenie. Denná teplota sa bude pohybovať v rozmedzí 3 až 9 °C. Pocitová denná teplota okolo 4 °C. Najvyššia teplota 5°C. Rýchlosť vetra 8 až 18 km/h. Predpokladaný úhrn zrážok 1,7 mm
Večer a v noci: mrholenie. Nočné teploty budú dosahovať 1 až 2 °C. Najnižšia teplota -2°C. Premenlivý severovýchodný až severný vietor rýchlosťou 7 až 18 km/h, nárazovo 40 km/h. Predpokladaný úhrn zrážok 7,5 mm
Veľká noc za 13 dní
Deň matiek za 53 dní
JESEŇ za 185 dní
Halloween 224 dní
Vianoce za 290 dní
Hromnice za 318 dní
Valentín za 332 dní
JAR za 365
Čo sa ti najväčšmi chce, keď sa vyšvihneš hore? Pľuť dole.
ŽVANECKIJ Michail
- Viete, prečo sa vraví prostitútkam „ľahké ženy?
- Pretože ľahko prídu k peniazom.
Bernsteinov príklad: Erb rontgenologov znázorňuje ihlu a kopu sena.
Smraďoch je najhorší kolegy na svete.
Čas robí z jačmeňa džbán piva. Litovské príslovie
Elánista zo Sporoinvestu sa vidí ako obeť
Klávesista skupiny Elán o svojom pôsobení v nebankovom subjekte pred súdom nechcel hovoriť. | 21. 3. 2013|
Blízkym sa vyhrážali smrťou
Šesť mesiacov až tri roky môžu stráviť za mrežami dvaja zurvalci z okolia Košíc. | 21. 3. 2013|
Matej Zajdek pri obci Bakta v okrese Rimavská Sobota narazil do dvoch cyklistov, jeden z nich zraneniam podľahol. | 20. 3. 2013 16:23 |
Opitý mladík zaparkoval v záveji
Dvadsaťjedenročný vodič BMW, ktorý ani nemá vodičský preukaz, nezvládol riadenie a s autom sa prevrátil na strechu. | 20. 3. 2013 11:19 |
Starček sa chcel obesiť, policajti odrezali lano
Policajti našli 81-ročného dôchodcu, ako visí na lane pripevnenom o fitnes hrazdu. | 20. 3. 2013 11:03 |
21. marec >> Svetový deň poézie - 21.marec bol v roku 1999 vyhlásený medzinárodnou organizáciou UNESCO ako (Poetry Day). Účelom tohto dňa je propagovanie, čítanie, písanie a publikovanie poézie po celom svete, ako aj poskytnutie uznania národným aj medzinárodným aktivitám v oblasti poézie. V niektorých svetových krajinách sa oslavuje Deň poézie 15. októbra na počesť narodenia Vergília, rímskeho epického básnika za vlády Augusta.
Medzinárodný deň invalidov - sa pripomína od roku 1960 a bol iniciovaný Medzinárodnou federáciou telesne postihnutých – invalidov práce a civilných invalidov (FIMITIC). Deň určený na poskytnutie pomoci ľuďom s telesným postihnutím a upozornenie na pracovné a sociálne problémy, ktorým títo ľudia čelia v spoločnosti.
Medzinárodný deň bábkarstva - alebo aj bábkového divadla bol vyhlásený v roku 2002 Medzinárodným bábkarským zväzom (UNIMA). Je to deň oslavy bábkarstva určený na podporu umenia bábkohercov, ktorí pomocou bábok poučujú deti o nových a vzrušujúcich veciach, počúvajú ich príbehy, pomáhajú im zbaviť sa strachu a privádzajú deťom na tvári smiech a radosť. Bábkarstvo má bohatú históriu a na Slovensku má viacero podôb a vysokú úroveň. Okrem hier pre deti uvádzajú aj náročné divadelné hry pre dospievajúcu mládež a dospelého diváka.
Svetový deň Downovho syndrómu - bol vyhlásený v roku 2006 na podnet organizácií Down Syndrome International (DSI) a European Down Syndrome Association (EDSA). Dátum bol symbolicky odvodený z číslic 3 a 21 (trizómia 21. chromozómu). Cieľom je zvýšiť povedomie ľudí o tomto genetickom ochorení a zapojiť ľudí s Downovým syndrómom do spoločnosti.
Mám nárok na nezdaniteľné minimum?
Minulý rok som bol tri mesiace zamestnaný ako živnostník a 9 mesiacov ako zamestnanec v tej istej firme, poberám aj výsluhový dôchodok 307 eur. Mám nárok na nezdaniteľné minimum? Celý rok mi sťahovali zo mzdy exekúciu, mám tú sumu odrátať z daňového základu? Štefan Vargai
Základom dane (čiastkovým základom dane) z príjmov v § 5 sú v súlade s § 5 ods. 8 ZDP zdaniteľné príjmy zo závislej činnosti znížené o poistné a príspevky. Legislatívna skratka „poistné a príspevky“ zavedená v § 5 ods. 7 písm. e) ZDP zahŕňa poistné na zdravotné a sociálne poistenie, poistné na sociálne zabezpečenie a príspevky na starobné dôchodkové sporenie alebo poistné a príspevky na zahraničné poistenie rovnakého druhu. V zmysle uvedeného nie je možné znížiť základ dane o exekučné zrážky zo mzdy.
Na základe § 11 ods. 6 ZDP sa základ dane daňovníka za zdaňovacie obdobie roka 2012 neznižuje o nezdaniteľnú časť základu dane na daňovníka, ak je tento na začiatku zdaňovacieho obdobia poberateľom výsluhového dôchodku alebo ak mu dôchodok bol priznaný spätne k začiatku zdaňovacieho obdobia a ak tento dôchodok je vyšší ako 3 644,74 eura. Ak suma dôchodku v úhrne nepresiahne túto sumu, zníži sa základ dane len vo výške rozdielu medzi sumou 3 644,74 eura a vyplatenou sumou dôchodku. Odpovedala Gabriela Dianová, hovorkyňa Finančného riaditeľstva SR.
Daňové priznanie: Ako zdaniť predaj a prenájom bytu
Predaj bytu či domu sa zdaňuje zriedka, ľudia väčšinou splnia podmienky na oslobodenie. Oslobedených od dane je príjem z prenájmu do 500 eur. Zdaňujete len zvyšok.
Ak nie ste práve realitný maklér, byt či rodinný dom nekupujete, alebo nepredávate každý deň. Skôr len niekoľkokrát za život.
Keďže ide zvyčajne o kúpu na dlhý čas, väčšina predávajúcich splní podmienky na oslobodenie. Ak ju majú vo vlastníctve aspoň päť rokov, nemusia platiť daň. S daňovým priznaním si tak nemusia robiť starosti.
Prenajímateľov je viac
Kde robia ľudia chyby
pri stanovení vstupnej ceny pri predaji darovanej nehnuteľnosti,
pri predaji družstevnýchbytov,
pri vzniku vlastníckeho práva,
pri predaji nehnuteľnosti na splátky,
pri vyčíslení a správnomuplatnení výdavkov,
pri krátení výdavkov.
Vlani nesplnilo nárok na oslobodenie a muselo si tak podať daňové priznanie z dôvodu predaja nehnuteľnosti len niečo vyše päťtisíc ľudí.
Musím podať daňové priznanie, ak som vlani nikde nepracovala?
V predčasnom dôchodku som od 8. decembra 2011. Dôchodok za rok 2012 som poberala mesačne v sume 500,10 eura. Až do predčasného dôchodku som pracovala v jednej firme vyše 38 rokov. Firma mi vyplatila 2-mesačné odstupné + odmenu v hrubej sume 1 574,25 eura v januári 2012 až na základe priznania predčasného dôchodku od Sociálnej poisťovne. To mi prišlo na konci januára 2012.
Z hrubej sumy mi strhla zdravotné poistenie 62,97 eura, nemocenské poistenie 20,13 eura, dôchodkové poistenie 102,31 a daň 263,87 eura. Po odrátaní všetkých položiek bol môj čistý príjem 1 124,97 eura. Mám nárok na vrátenie dane, keďže príjem je nižší ako 1 822,37 eura? Musím podať daňové priznanie, aby mi štát vrátil dane, ak som v roku 2012 nikde nepracovala? Od odchodu do predčasného dôchodku som žiadne iné príjmy v roku 2012 nemala. Emília Boďová, Martin
V súlade s § 32 ods. 1 zákona o dani z príjmov daňové priznanie za rok 2012 je povinný podať daňovník, ak za toto zdaňovacie obdobie dosiahol zdaniteľné príjmy presahujúce sumu 1 822,37 eura. V zmysle § 46 predčasný penzista daň neplatí, ak za zdaňovacie obdobie úhrn jeho zdaniteľných príjmov, okrem príjmov, z ktorých bola daň vybraná zrážkou a pri ktorých nepoužil postup podľa § 43 ods. 7 (t. j. z príjmov uvedených v § 43 ods. 6 nežiada vrátiť zrazenú daň) nepresiahne za rok 2012 sumu 1 822,37 eura a ak je súčasne splnená podmienka, že daňovník si neuplatňuje daňový bonus podľa § 33.
Ak uvedené príjmy 1 574,25 eura sú vaším jediným zdaniteľným príjmom v roku 2012, nemáte povinnosť podať daňové priznanie. Ak si nenárokujete daňový bonus, podanie priznania je výhodné, pretože máte nárok na vrátenie zrazených preddavkov na daň. Predpokladom uplatnenia tohto nároku je podanie daňového priznania, vo vašom prípade typ A. Vzniknutý preplatok vráti príslušný daňový úrad na základe vyplnenej a podpísanej žiadosti, ktorá je súčasťou tlačiva priznania.
Uvedený postup platí za predpokladu, že predmetný príjem od zamestnávateľa je príjmom zdaňovacieho obdobia roka 2012. V súlade s § 4 ods. 3 ZDP príjmy zo závislej činnosti plynúce daňovníkovi najdlhšie do 31. januára po skončení zdaňovacieho obdobia, za ktoré sa dosiahli, sú súčasťou základu dane za toto zdaňovacie obdobie. Ak by išlo o príjem zdaňovacieho obdobia roka 2011, mal byť súčasťou usporiadania daňovej povinnosti v rámci ročného zúčtovania preddavkov vykonaného zamestnávateľom alebo v daňovom priznaní podanom zamestnancom za toto zdaňovacie obdobie. Odpovedala: Gabriela Dianová, hovorkyňa Finančného riaditeľstva SR
Oveľa viac je tých, ktorí prenajímajú. Vlani ich bolo vyše 53-­tisíc, ktorí si pre prenájom podali daňové priznanie. Tento rok sa daňové priznanie podáva do konca marca, posledným termínom je 2. apríl.
Pre mnohých sú však dane nesmierne komplikovaná záležitosť. Potvrdzujú to aj realitní makléri. „Myslím, že ľudia majú vo všeobecnosti problém vyznať sa vo svojich daňových povinnostiach,“ povedala Daniela Rážová z realitnej kancelárie Bond reality. Zvyčajne sa o tejto veci informujú na poslednú chvíľu. Najčastejšie nevedia, ako vypĺňať daňové priznania, ako majú dane vypočítať a prípadne kam majú daňové priznania zasielať. Pri kúpe ich otázka daní netrápi, zaujímajú sa o ne iba predávajúci, ktorí majú „tušenie“ alebo si nie sú istí, či dani podliehajú, alebo nie. „O daň z nehnuteľnosti a jej výšku sa až tak nezaujímajú, keďže to berú ako nutnosť, ktorú aj tak nijakým spôsobom neovplyvnia,“ hovorí Rážová. Tam výšku dane vypočítava obec, takže to pre nich nie je až také zložité. Horšie je to napríklad pri dani z príjmov, keď nevedia, aké položky si odpočítať môžu alebo nemôžu, čo sa kam hlási a podobne.
S čím býva problém
Najväčšie problémy majú daňovníci v prípadoch, ak nehnuteľnosť bola nadobudnutá do vlastníctva na základe viacerých právnych titulov. „Napríklad tretina nehnuteľnosti bola nadobudnutá dedením v priamom rade, tretina dedením v nepriamom rade a zvyšná tretina darovaním,“ hovorí Gabriela Dianová z Finančného riaditeľstva SR. Nedorozumenia vznikajú aj pri prenájme. „Veľa daňovníkov si myslí, že stačí odpočítať oslobodených 500 eur a k zvyšnej sume vypočítať 40 percent paušálnych výdavkov a tak je to správne,“ hovorí Jaroslava Lukačovičová z www.mojuctovnik.sk. Zabúdajú na skutočnosť, že keď krátia príjmy, musia krátiť aj výdavky.
O rok zasa inak
Paušálne výdavky si prenajímatelia nehnuteľností môžu v daňovom priznaní uplatniť poslednýkrát. Od januára už musia zbierať bločky a viesť evidenciu alebo účtovníctvo.
„Myslím si, že ľudia ešte nepochopili a nezaznamenali, ako sa ich zmeny v tejto súvislosti naozaj dotknú,“ myslí si Rážová. „Panika“ vypukne, keď podajú daňové priznania a zistia, aká je realita a koľko im vlastne nakoniec ostane.
Manželia môžu ušetriť
Na daniach chce každý platiť čo najmenej. Pri prenájme sú manželia vo výhode.
Príjmy z prenájmu si môžu manželia medzi sebou rozdeliť a ušetriť tak na daniach. Celkom legálne, dovoľuje im to zákon o daniach z príjmov.
Podmienkou je, že prenajímanú nehnuteľnosť musia vlastniť v bezpodielovom spoluvlastníctve. Ak však prenajímaný byt či dom vlastní napríklad len manželka, ktorá ho kúpila ešte pred sobášom, situácia je iná. Príjem z prenájmu musí zdaňovať sama.
Živnostníci, pozor! Výpisy z daňových priznaní netreba doručovať sociálke
Nezabudnite, že na podanie daňového priznania máte už len 8 pracovných dní. Nenechávajte si podávanie daňového priznania na poslednú chvíľu. Sociálna poisťovňa pripomína, že jej už netreba doručovať výpisy. Slovenská pošta zároveň informuje, že v posledný deň na priznanie budú predĺžené otváracie hodiny na 108 vybraných poštách.
Sociálna poisťovňa informuje živnostníkov, že nie sú povinní doručovať pobočke výpisy z daňových priznaní ani z opravných priznaní. Táto povinnosť im zanikla ešte v roku 2011. ,,Údaje o príjme z podnikania a inej samostatnej zárobkovej činnosti oznamuje Sociálnej poisťovni priamo Finančné riaditeľstvo SR. Rovnako to platí o dodatočných priznaniach,“ informoval hovorca Sociálnej poisťovne Peter Višváder.
Ak by ste chceli ako živnostník neskôr prekonzultovať správnosť vašich údajov o príjmoch (ktoré o vás pošle Finančné riaditeľstvo), môžete sa obrátiť na miestne príslušnú pobočku Sociálnej poisťovne. V posledný deň na podanie daňového priznania 2. apríla budú pošty úradovať dlhšie, a to hlavne v okresných a krajských mestách.
Nonstop bude otvorená napríklad pošta na Tomášikovej ulici v Bratislave, kde budú prijímať priznania až do 24. hod. Okrem „nonstop“ pošty budú v hlavnom meste predĺžené hodiny na ďalších 4 poštách. ,,V Trnave budú 3 pošty otvorené dlhšie, v Banskej Bystrici 4 a v Košiciach 6 pôšt. V Žiline a Prešove budú predĺžené otváracie hodiny na 1 pošte,“ opísala hovorkyňa pošty Stanislava Pondelová.
Pri bezpodielovom spoluvlastníctve je len na dohode manželov, ako príjem zdania – či v rovnakom pomere každý z nich, alebo iba jeden z manželov, prípadne ho zahrnú do základu dane v takom pomere, aký im vyhovuje najviac.
Nesmú však zabudnúť, že v akom pomere si rozdelia príjmy, v takom si musia rozdeliť aj výdavky.
Oslobodenie pre oboch
Obaja majú nárok využiť oslobodenie pre prenajímateľov vo výške 500 eur ročne. Ak sú napríklad obaja zamestnaní a popri tom prenajímajú nehnuteľnosť, z ktorej majú príjem povedzme 5000 eur za rok, príjem si rozdelia, každý si uplatní oslobodených 500 eur a zdaňovať tak budú len 4000 eur, ktoré si medzi sebou v ľubovoľnom pomere rozdelia.
Najviac ušetria vtedy, ak jeden z nich nemá iný príjem, napríklad žena je na rodičovskej dovolenke. Vtedy si žena uplatní 1820 eur (do sumy 1822,37 eura nemusí podávať daňové priznanie, ide však o všetky zdaniteľné príjmy za rok, nielen o príjmy z prenájmu) a zvyšok zdaní manžel. Z príjmu 5000 eur tak do daňového priznania muž zahrnie len 2180 eur, manželka daňové priznanie podávať nebude.
Kde sa najskôr pomýlite
Sumy za predaj chaty či bytu sú vysoké. Chybám pri zdanení sa chcú ľudia vyhnúť. Ktoré omyly sú najčastejšie?
Vždy, keď predávate nehnuteľnosť, musíte zaplatiť daň
Nie je to tak, sú situácie, keď to robiť nemusíte, lebo ste od zdanenia oslobodení. Pri nehnuteľnostiach je to dĺžka vlastníctva aspoň päť rokov, trvalý pobyt sa zohľadňuje len pri nehnuteľnostiach kúpených pred rokom 2011.
V minulom roku bolo na Slovensku 28 bankomatov napadnutých skimmingom a za prvé tri mesiace tohto roka to bolo 27 prípadov, pričom v prvých troch mesiacoch minulého roka to bolo 14 prípadov. Viacerým klientom bánk začali miznúť peniaze z účtov, a to prostredníctvom upravených bankomatov. Na ne páchatelia namontovali zariadenie, ktoré skopírovalo platobné karty. Ako ďalej povedal šéf Slovenskej bankovej asociácie Ladislav Unčovský, tento rok sa počet výrazne zvýšil, avšak v porovnaní s ostatnými krajinami Európskej únie na tom nie sme až tak zle, aj keď ide o rastúci trend. Banky podľa Unčovského monitorujú a vyhodnocujú podozrivé transakcie, najmä v krajinách, kde nie je systém čip a PIN, ako napríklad Brazília, Thajsko, USA a iné. Banky monitorujú platby z týchto krajín, niektoré banky majú stanovený nízky limit na tieto krajiny. Základnou radou podľa Unčovského je, čo najmenej vyberať peniaze z bankomatov a platiť najmä prostredníctvom platobného terminálu. Ďalej je potrebné monitorovať pohyby na účtoch, nastaviť si SMS notifikáciu, pri samotnom výbere v bankomatoch treba sledovať, či na bankomate nie je vidno voľným okom niečo podozrivé. Banka zo zákona musí odcudzené peniaze klientovi vrátiť a banky na Slovensku to tak podľa Unčovského aj robia. V zákone nie je stanovený presný termín, kedy tak musia urobiť, vždy sa snažia v úvode presvedčiť najprv o tom, že išlo o skimming. Môže sa totiž stať, že svoju platobnú kartu dá klient svojim známym, prípadne prezradí svoj PIN ďalšej osobe. Na Slovensku je v súčasnosti v obehu viac ako 4,5 milióna platobných kariet a od začiatku roka bola skimmingom postihnutá asi stovka klientov, čo je zhruba 0,22 % z celkového počtu platobných kariet.
Predáte byt za 50­-tisíc eur, z toho ide štátu 19 percent
To tiež nie je pravda, zdaňuje sa len rozdiel medzi kúpnou a predajnou cenou. Odpočítať si možno nielen kúpnu cenu preukázateľne zaplatenú za nehnuteľnosť (ak ide o predaj nehnuteľnosti, ktorá bola nadobudnutá kúpou), ale aj finančné prostriedky preukázateľne vynaložené na technické zhodnotenie, opravu a údržbu.
A tiež výdavky súvisiace s predajom, napríklad poplatky pre realitnú kanceláriu, za znalecký posudok či správne poplatky a iné.
Daň treba po predaji zaplatiť čo najskôr a zároveň treba podať daňové priznanie
Toto tiež neplatí. Daň z príjmov z predaja nehnuteľností sa priznáva a platí spolu s ostatnými daňami z príjmov vždy do konca marca nasledujúceho roka. Do daňového priznania ich treba zahrnúť spolu s ostatnými.
Ak ste nehnuteľnosť zdedili od rodinného príslušníka, daň platiť nemusíte.
Neplatí to vždy. Ak ide o dedenie v takzvanom priamom rade, teda od priameho predka či potomka – rodič, starý rodič, tam je príjem od dane oslobodený, ak bola nehnuteľnosť vo vlastníctve rodiny spolu viac ako päť rokov.
Ak ste však dedili po strýkovi či tete, museli ste ju vlastniť päť rokov pred predajom sami. Inak platíte daň.
Ako zdaniť dedičstvo
Predaný dom po starých rodičoch, strýkovi či tete sa niekedy zdaňuje, inokedy nie. Ako na to radí daňová poradkyňa Dagmar Bednáriková.
Predali sme vlani nehnuteľnosť, ktorú sme zdedili. Starý dom po strýkovi. Budeme musieť podávať daňové priznanie a platiť daň?
Zákon o dani z príjmov vymedzuje, kedy je príjem z predaja zdedenej nehnuteľnosti od dane oslobodený. Päťročný časový test vlastníctva nehnuteľnosti je podmienkou, aby príjem nepodliehal zdaneniu.
U.S. Steel zostáva v Košiciach. Aspoň na krátko
Američanom sa údajne nepozdávala ponuka dvoch záujemcov o kúpu košického závodu. Košické železiarne zamestnávajú takmer 13­tisíc ľudí. Americkí investori v košických železiarňach zrejme zostanú a nepredajú fabriku ukrajinskému Metinvestu či ruskému Evrazu. Vyplýva to zo včerajších vyjadrení ministra hospodárstva Tomáša Malatinského. „Myslím si, že v tejto chvíli nie je ich odchod taký aktuálny, aby odchádzali zajtra, budúci rok a dúfam, že ani po budúcom roku. Dlhodobé hľadisko neviem, či máme zaručené, pretože sa americký investor nevyjadril,“ povedal. Minister financií Peter Kažimír povedal, že rokovania sa blížia ku koncu. U. S. Steel ani Evraz otázky o predaji nekomentujú. Reakciu od Metinvestu sme včera nedostali.
Ako dlho ešte zostanú?
Američanom naša vláda ponúkla rôzne úspory v energetike či v oblasti životného prostredia. O detailoch však minister nehovorí.
Podľa kuloárnych informácií by U. S. Steel mohol dostať štedrejšie výkupné ceny elektriny, ktorú vyrobí. Tieto výkupné ceny platia podľa zákona celých 15 rokov. Má to súvisieť s renováciou kotlov. „Už je to dohodnuté, že zostanú, len je otázka dokedy,“ povedal SME ďalší zdroj. Američanov vraj ani tak nepresvedčila ponuka vlády, ako skôr to, že záujemcovia o prevzatie fabriky neponúkli takú sumu, akú si akcionári U. S. Steelu predstavovali. Ak sa neskôr naskytne lepšia ponuka, oceliarne aj tak predajú, myslí si zdroj SME.
Práca je istá do roku 2014
Ak by sa americkí investori predsa len rozhodli predať košickú fabriku ukrajinskej alebo ruskej firme, časť z 12 500 zamestnancov by zrejme prišla o prácu. Šéf tamojších odborov Mikuláš Hintoš hovorí, že táto otázka nie je taká aktuálna. Do konca roka 2014 totiž platí kolektívna zmluva, na ktorej nič nezmení ani výmena majiteľov závodu. „Je tam záväzok, že zamestnávateľ neuplatní hromadné prepúšťanie ani prepúšťanie z organizačných dôvodov,“ povedal Hintoš.
Do tejto lehoty sa započítava pri zdedenej nehnuteľnosti aj obdobie, počas ktorého nehnuteľnosť vlastnili poručitelia. Musia to byť iba dedičia v priamom rade (napr. rodičia - deti, starí rodičia – vnuci) alebo manželia.
Vo vašom prípade je príjem z predaja nehnuteľnosti z pohľadu zákona o dani z príjmov zdaniteľným príjmom (nededili ste postupne v priamom rade) a daňové priznanie budete musieť podať.
Z čoho sa vlastne daň platí, ako sa určí suma, z ktorej sa počíta daň?
Daňový základ, z ktorého sa vypočíta daň, stanovíte ako rozdiel medzi predajnou cenou a cenou, za ktorú ste nehnuteľnosť obstarali.
Oprávnenými výdavkami sú okrem kúpnej ceny aj finančné prostriedky, ktoré ste vynaložili na technické zhodnotenie, opravu a údržbu vrátane výdavkov súvisiacich s predajom, napríklad odmena realitnej agentúre, kolky, inzerát. Výdavky si môžete uplatniť maximálne do výšky príjmu, za ktorý ste byt predali.
Počul som, že nadobúdacia cena sa určuje podľa znaleckého posudku v čase nadobudnutia. Ako je to pri dedení? Čo ak znalecký posudok nebol vystavený, ako sa určí cena?
Ak ste nehnuteľnosť zdedili, do výdavkov zahrniete takzvanú reprodukčnú cenu, teda cenu, za ktorú sa obdobná nehnuteľnosť predávala v danom čase.
Za najpreukaznejší spôsob sa považuje hodnota nehnuteľnosti stanovená podľa znaleckého posudku. Nie je však potrebné preukazovať ju výlučne znaleckým posudkom.
Môžete ju podporiť aj napr. údajom z expertízy (v ktorej je ocenený majetok poručiteľa) či zo sumy v dedičskom rozhodnutí.
Môj syn vlani zdedil po mojej sestre (svojej tete) pozemok. Ak ho predáme, bude musieť platiť daň, aj keď má len desať rokov?
Keďže ide o dedičstvo v pobočnom rade, nie je možné využiť inštitút oslobodenia viac ako päťročného vlastníctva poručiteľky. Príjem z predaja tak bude podliehať zdaneniu.
Daňové priznanie podá ten, kto je uvedený v právoplatnom rozhodnutí o dedičstve. Ak je dedičom osoba, ktorá nemôže v daňovom konaní vystupovať samostatne a musí byť zastúpená zákonným zástupcom, priznanie za ňu podá zákonný zástupca.
Oslobodený od dane by bol príjem z predaja až po piatich rokoch od nadobudnutia.
Pracujúcim penzistom pribudli povinnosti
Starobný dôchodca, ktorý má uzatvorenú so zamestnávateľom dohodu o vykonaní práce alebo dohodu o pracovnej činnosti, platí od januára poistné na starobné poistenie. Zamestnávateľ za takého dohodára bude platiť poistné na starobné poistenie, poistné do rezervného fondu solidarity, na úrazové a garančné poistenie (za predpokladu, že zamestnávateľ je povinne garančne poistený).
Predčasný starobný dôchodca nemôže súčasne poberať predčasný dôchodok a pracovať na dohodu. Ak začne pracovať na dohodu alebo pracovnú zmluvu, výplata jeho predčasného starobného dôchodku bude pozastavená.
Človek, ktorý má naďalej priznaný predčasný starobný dôchodok a s ktorým uzatvorí zamestnávateľ dohodu o vykonaní práce alebo dohodu o pracovnej činnosti a na jej základe bude mať pravidelný mesačný príjem, bude platiť poistné na nemocenské a starobné poistenie. Zamestnávateľ za takého dohodára bude platiť poistné na nemocenské, starobné poistenie, poistné do rezervného fondu solidarity, na úrazové poistenie a poistné na garančné poistenie (za predpokladu, že zamestnávateľ je povinne garančne poistený).
Ten, kto má naďalej priznaný predčasný starobný dôchodok a zamestnávateľ s ním uzatvorí dohodu o vykonaní práce alebo dohodu o pracovnej činnosti a na jej základe bude mať nepravidelný mesačný príjem, bude platiť poistné len na starobné poistenie. Zamestnávateľ za takého dohodára bude platiť poistné na starobné poistenie, poistné do rezervného fondu solidarity, poistné na úrazové poistenie a poistné na garančné poistenie (za predpokladu, že zamestnávateľ je povinne garančne poistený).
Invalidný dôchodca s akoukoľvek mierou poklesu schopnosti pracovať, ktorý bude mať uzatvorenú so zamestnávateľom dohodu o vykonaní práce alebo o pracovnej činnosti, bude platiť starobné a invalidné poistenie. Zamestnávateľ za neho bude platiť poistné na starobné, invalidné poistenie a poistné do rezervného fondu solidarity, poistné na úrazové poistenie a na garančné poistenie, za predpokladu, že je zamestnávateľ povinne garančne poistený.
Odvody, ktorým sa už ani ako dôchodca pracujúci na dohodu nevyhnete
Starobní dôchodcovia sú povinne dôchodkovo poistení. Zamestnávateľ im tak strhne štyri percentá z hrubého platu a sám musí za nich platiť okrem dôchodkového poistenia aj odvod do rezervného fondu solidarity, garančné a úrazové poistenie v celkovej výške 19,80 %.
Predčasní penzisti už platia odvod na zdravotné poistenie, starobné a nemocenské poistenie, ktoré im pohltia 9,40 % z ich platu. Zamestnávateľ za nich okrem týchto poistení platí aj odvod do rezervného fondu solidarity, garančné a úrazové poistenie vo výške 31,20 % z ich mzdy.
Invalidní dôchodcovia zaplatia odvod na starobné a invalidné poistenie vo výške 7 % z hrubej odmeny. Ich zamestnávatelia okrem toho platia aj odvod do rezervného fondu solidarity, garančné a úrazové poistenie vo výške 22,80 % z hrubej mzdy.
Zdedil som polovicu domu po strýkovi, moje dve deti po štvrtine. Ak ho predáme, každý z nás platí daň alebo to spravím iba ja, lebo mám najväčší podiel?
Príjmy dosiahnuté spoločne viacerými daňovníkmi z dôvodu spoluvlastníctva sa zahŕňajú do základu dane jednotlivých daňovníkov podľa ich spoluvlastníckych podielov.
Každý z vás uvedie do daňového priznania svoj podiel z dosiahnutého príjmu z predaja domu. Každý má pritom nárok uplatniť si súvisiace výdavky vynaložené na dosiahnutie, zabezpečenie a udržanie príjmu podľa spoluvlastníckych podielov.
Čo všetko si môžem dať pri zdanení príjmov z predaja nehnuteľností do výdavkov? Píšem tam predajnú cenu mínus nadobúdaciu alebo môžem započítať aj rekonštrukciu?
Do výdavkov súvisiacich s predajom nehnuteľnosti môžete okrem obstarávacej ceny zaradiť aj ďalšie výdavky, napríklad výdavky preukázateľne vynaložené na rekonštrukciu bytu, opravu a údržbu vrátane ďalších výdavkov súvisiacich s jeho predajom.
Napríklad odmenu zaplatenú znalcovi, odmenu realitnej agentúre, kolky, inzeráty, ale aj úroky z hypotekárneho úveru. Nesmie však ísť o výdavky na osobnú spotrebu.
Ak sú výdavky spojené s príjmom vyššie ako príjem, na rozdiel sa neprihliada. Z takéhoto príjmu nie je možné vykázať daňovú stratu.
Prenájom je ešte po starom
Najväčšie problémy robí prenajímateľom to, že nevedia určiť, čo do daňových výdavkov patrí a čo nie.
Prenajímatelia nehnuteľností sa delia na dve veľké skupiny.
V prvej sú tí, ktorí prenajímajú byt po babičke. Chcú ho nechať pre dorastajúce deti a nechcú mať žiadne veľké
Čo patrí medzi daňové výdavky
Všetky spotrebovanéenergie, platba za káblovútelevíziu či internet, ale aj náklady za výťah alebo upratovanie spoločných priestorov.
Poistné za nehnuteľnosť - iba v prípade, ak je nehnuteľnosť zaradená v obchodnom majetku.
starosti. Uplatňujú si paušálne výdavky vo výške 40 percent, nevedú si účtovníctvo ani žiadnu evidenciu, každý rok v marci akurát podajú daňové priznanie.
Tento rok to môžu spraviť poslednýkrát, o rok to už bude inak.
Bločky a potvrdenia
Pridajú sa k druhej skupine – prenajímateľom, ktorí si výdavky uplatňujú v skutočnej výške. Čo do výdavkov zaradiť môžu a čo nie, nie je vždy ľahké určiť. Závisí od toho, či nehnuteľnosť je, alebo nie je zaradená v obchodnom majetku.
Bežní prenajímatelia ju v obchodnom majetku nemajú. Odpočítať si tak môžu spotrebované energie, platby za internet či káblovú televíziu, alebo zariadenie do bytu.
Do mínusu sa ísť nedá
Ale pozor, oproti minulému roku nastala zmena. „Ak preukázateľné daňové výdavky spojené s príjmami z prenájmu sú vyššie ako tieto príjmy, na rozdiel sa neprihliada,“ hovorí Gabriela Dianová, z Finančného riaditeľstva SR.
Znamená to, že pri príjmoch z prenájmu daňovník nemôže za zdaňovacie obdobie roku 2012 vykázať daňovú stratu.
Päťsto eur pre všetkých
Bez ohľadu na to, či si daňovník – prenajímateľ uplatňuje náklady v skutočnej výške, alebo paušálne, má nárok na oslobodenie vo výške 500 eur za rok. Zdaňuje sa iba príjem nad túto sumu. Mnohí tiež nevedia, že pokiaľ ide o spoluvlastníctvo alebo bezpodielové spoluvlastníctvo manželov, môžu si príjmy z prenájmu rozdeliť medzi seba buď rovnakým, alebo rôznym pomerom podľa toho, ako im to vyhovuje.
Budeme mať štvrtú automobilku? BMW uvažuje o výrobe na Slovensku
Na Slovensku môže vyrásť závod už pre štvrtú automobilku.
Rozhodne sa BMW pre Slovensko?
O Slovensko sa v prípade rozširovania svojich výrobných kapacít zaujíma nemecký koncern BMW. Informujú o tom dnešné Hospodárske noviny (HN).
Denník cituje člena predstavenstva BMW Iana Robertsona, ktorý denníku potvrdil, že jednu zo svojich nových tovární chce koncern postaviť vo východnej Európe a Slovensko je jednou z možností. Ešte vlani pritom automobilka dementovala informácie o tom, že by takýto podnik na Slovensku mohol vzniknúť. Situácia sa však zmenila. "Registrujeme tento záujem," potvrdil pre HN hovorca ministerstva hospodárstva Stanislav Jurikovič.
Výška investície zatiaľ nie je známa. Podľa informácií HN by sa mala pohybovať okolo jednej miliardy eur. Akú štátnu pomoc by automobilka mohla od Slovenska dostať, ministerstvo hospodárstva neuviedlo.
Konkurentmi Slovenska v boji o nemeckú investíciu sú podľa HN Česko, Maďarsko, Slovinsko a Chorvátsko. Podľa zástupcov koncernu bude vo výbere hrať hlavnú úlohu otázka kvality dodávateľov. Analytici, ktorých HN oslovili, sa zhodujú, že Slovensko je vo výbere vážnym kandidátom. Jeho výhodou je lacná a pritom kvalifikovaná pracovná sila s najvyššou produktivitou práce v strednej Európe, blízkosť kľúčových trhov i pozitívne skúsenosti automobiliek, ktoré tu už pôsobia. Analytici sa tiež zhodujú v tom, že pre slovenskú ekonomiku by mal príchod štvrtej automobilky pozitívny vplyv.
Ak by si automobilka napokon naozaj vybrala Slovensko, závod by mal podľa Hospodárskych novín vyrásť zrejme na východe krajiny.
Minister Malatinský: Vláda o tom dnes nerokovala
Vláda SR dnes nerokovala ani oficiálne, ani neoficiálne o údajnom záujme nemeckej automobilky BMW rozšíriť svoje výrobné kapacity na Slovensku. Uviedol to po rokovaní kabinetu minister hospodárstva SR Tomáš Malatinský. "Záležalo by v prípade záujmu investora, ako by sa zadefinovali podmienky. Potom môžeme z lokalít, ktoré by prichádzali do úvahy, niečo investorovi odporučiť. Investor si tak či tak vyberie," spresnil Malatinský.
Kažimír nakoniec uznal, že z prepitného treba platiť daň
Dane z obslužného najprv spochybnil. Po týždni minister financií uznal, že ho treba priznávať.
„To je absurdná haluz a nezmysel. Prepitné nemienim zdaňovať,“ povedal minulú stredu minister financií Peter Kažimír zo Smeru.
Vzápätí jeho slová vyvrátili daniari a upozornili, že reštaurácie musia obslužné rátať do daňových príjmov a nesmie končiť vo vreckách čašníkov. Ak ho chcú dať čašníkom, tak len ako oficiálny plat, z ktorého zaplatia odvody. Po týždni Kažimír uznal, že daniari majú pravdu. „Platí stará bradatá právna úprava zákona o dani z príjmov, ktorú realizuje finančná správa,“ povedal v stredu. Treba podľa ministra diskutovať a prípadne upraviť zákon, ak sa reštaurácie priznávaniu prepitného vyhýbajú. Minister vnútra a spolumajiteľ reštaurácií Steam & Coffee Robert Kaliňák minulý týždeň SME povedal, že netuší o povinnosti priznávať prepitné. Hneď nato Kažimír označil zdanenie obslužného za haluz. Ešte v lete pritom sľuboval, že zakročí voči podnikom, ktoré čašníkom vyplácajú minimálnu mzdu a zvyšok im dávajú na ruku z prepitného.
Obvykle takto berú tristo eur za mesiac. Štát tak len pri jednom prichádza na daniach a odvodoch zhruba o 90 eur. Kažimír v stredu povedal, že zatiaľ nenamieri kontroly na prepitné. „Krajina má oveľa väčšie problémy ako prepitné.“ Sústredí sa na vydávanie bločkov a predaj čierneho alkoholu.
Prokurátori budú mať väčšie právomoci
Novela Občianskeho súdneho poriadku zároveň rieši situáciu, keď niektorí účastníci konania na súdy podávajú tisíce podaní.
Prokurátori budú môcť od mája nazerať do súdnych spisov a žiadať o informácie z elektronických registrov v konaniach, do ktorých majú právo vstúpiť.
Parlament dnes totiž schválil novelu Občianskeho súdneho poriadku z dielne poslancov Smeru Vladimíra Faiča a Antona Martvoňa. Právna norma vďaka pozmeňujúcemu návrhu z výboru rieši aj hromadné podania. Hromadné podanie tvorí najmenej 10 podaní doručených tomu istému súdu tým istým účastníkom v jeden deň. Novela rieši situáciu, keď niektorí účastníci konania na súdy podávajú tisíce podaní adresovaných často aj súdom odlišným od súdu, na ktorý svoje hromadné podanie doručia. Podľa novely súd, ktorý prijme hromadné podanie, pridelí na vlastné konanie iba tie podania, ktoré sú mu výslovne adresované. Ostatné podania prípisom odošle súdu, ktorý v podaní určil sám účastník. Podania, ktoré tvoria hromadné podanie a boli podané na odlišný súd ako v nich určil účastník, budú pridelené až súdom, na ktorý boli odoslané. Poslankyňa SDKÚ Lucia Žitňanská neuspela so svojím návrhom, aby prokurátori mohli nazerať len do spisov v konaniach, v ktorých účastníkom je štát. S návrhom prišla, lebo sa obávala, že by prokurátori mohli nazerať do spisov len tak.
Účelom novely je podľa navrhovateľov zabezpečiť dôsledné plnenie úloh prokuratúry pri ochrane práv a zákonom chránených záujmov fyzických osôb, právnických osôb a štátu. "Navrhovaným opatrením sa prispeje k zvýšeniu efektívnosti činnosti prokuratúry v netrestnej oblasti a zabezpečeniu účinnejšej ochrany práv a zákonom chránených záujmov fyzických osôb, právnických osôb a štátu, čo zvýši dôveru v prokuratúru," tvrdia poslanci Smeru.
Zatknutie rektora Krajníka. Minister vnútra Robert Kaliňák (Smer) nevie nájsť vhodného kandidáta na post nového rektora Akadémie Policajného zboru.
Rektora mal pôvodne voliť akademický senát. Od januára však platí novela vysokoškolského zákona, v ktorej Kaliňák potichu presadil zmenu, aby šéfa školy vyberal minister vnútra, teda on. „Mal som predstavu o konkrétnej osobe, ale tá momentálne nie je dostupná,“ hovorí minister. Kto to je, nechce povedať. Pri budúcom rektorovi podľa Kaliňáka nestačí, aby spĺňal základné kritériá. Mal by byť „aspoň elementárnou osobnosťou, ktorá vráti škole stratený kredit“. Zmenu pravidiel výberu rektora vysvetľuje minister tým, že škola patrí pod neho, a teda má za ňu aj zodpovednosť. Predseda akademického senátu Jozef Haládik hovorí, že rýchlu úpravu s nimi ministerstvo vnútra nekonzultovalo. „Zmeny boli navrhnuté až v priebehu schvaľovania v Národnej rade.“
Vybraného kandidáta na rektora podľa nových pravidiel minister predloží akademickému senátu na vyjadrenie. Potom meno odovzdá na schválenie prezidentovi Ivanovi Gašparovičovi. Senát volil rektora vlani v októbri. Potrebný počet hlasov nezískal ani jeden z kandidátov Jozef Balga, Dušan Korgo a Miroslav Lisoň. Novú voľbu naplánovali na začiatok februára, po zmene zákona to už bolo bezpredmetné. Na rozdiel od pôvodných kandidátov, minister teraz podľa informácií SME hľadá človeka mimo školy.
júna 2012. Obvinili ho Polícia Krajníka zatkla 29. úplatku a manipulácií pri prijímacích z brania pohovoroch a tiež z falšovania podpisov na prezenčnej listine pri obhajobe titulu českého politika Jana Rytířa. V kauze Rytíř bol ešte vlani Krajník zbavený obvinenia, lebo mu nepreukázali, že by sa trestného činu dopustil priamo on. „Keďže sa prípad ďalej vyšetruje, nebudeme poskytovať bližšie informácie,“ odpovedala Lucia Garajová z ministerstva vnútra. Krajník bol zapletený aj do aféry pochybných titulov českého politika Víta Bártu a jeho brata, ktorí podľa časopisu Reflex odpisovali vo svojich rigoróznych prácach. Bývalý rektor po obvineniach skončil v polícii a odišiel do dôchodoku. Stále je však zapísaný ako člen vedeckej rady na Právnickej fakulte Univerzity Mateja Bela v Banskej Bystrici. Vedením policajnej akadémie je dočasne poverený Štefan Kočan, ktorý v minulosti šéfoval inšpekcii rezortu vnútra.
Slovenská rektorská konferencia zmietla zo stola nové návrhy prísnejších kritérií komplexnej akreditácie. Niektoré z nich sú podľa nich retroaktívne, či v rozpore s vysokoškolským zákonom.
Rektori odporúčajú ministrovi školstva Dušanovi Čaplovičovi, aby tento návrh kritérií vrátil Akreditačnej komisii na dopracovanie.
„Splnenie kritérií, ktoré neboli známe v čase, keď sa mali plniť, nie je možné spätne ovplyvňovať a navyše viaceré podrobnosti požadované v týchto kritériách nemajú vplyv na kvalitu vzdelávania a výskumu,“ povedal po rokovaní šéf rektorskej konferencie Libor Vozár. Zásadné výhrady voči návrhu prísnejších kritérií schválila drvivá väčšina členov. Vysoké školy poslali 389 pripomienok.
Podľa rektorov sú kritériá nevyvážené, nejednoznačné, komplikované, na viacerých miestach nepresné, respektíve nedopracované. Obávajú sa, že spustenie akreditačného procesu podľa týchto kritérií by mohlo viesť ku komplikáciám a nedorozumeniam. „Myslíme si, že celkove tendencia, ktorú tieto kritériá predstavujú, je v priamom rozpore s európskymi trendmi zabezpečenia kvality vzdelávania,“ doplnil Vozár.
Viaceré kritériá na hodnotenie sú nové alebo zásadne zmenené a pri ich aplikácii na uplynulé obdobie by podľa rektorov sa použili retroaktívne. Ďalej viaceré kritériá sú v rozpore so zákonom o vysokých školách a ďalšími všeobecne záväznými predpismi. „Myslíme si, že je chybou, že kritériá komplexnej akreditácie sú nastavené iba na vedeckú produktivitu. Komplexná akreditácia vôbec nereflektuje vzdelávanie a zabezpečenie, respektíve zlepšovanie kvality,“ dodal Vozár.
Komplexná akreditácia sa robí každých šesť rokov a podľa Vozára by bolo najlepšie, keby kritériá hodnotenia poznali už vopred. „Ja si myslím, že je správne a korektné, ak sa hodnotenie uskutočňuje podľa kritérií, ktoré sú známe v tom období, ktorého sa to hodnotenie týka,“ dodal.
Podľa rektora Katolíckej univerzity v Ružomberku Tadeusza Zasepu je teraz lopta na strane Akreditačnej komisie. „Ide o to, aby tie kritériá, ktoré navrhuje Akreditačná komisia, boli ľudské, aby sa dali splniť,“ povedal Zasepa, podľa ktorého sú kritériá príliš prísne. Podľa rektora UK Karola Mičietu veľké množstvo pripomienok svedčí o nekonzistentnosti materiálu. Niektoré ustanovenia sú podľa neho v rozpore nielen s vysokoškolským zákonom, ale aj Zákonníkom práce a právnici našli aj ústavné problémy. „Privítali sme snahu o zlepšenie kvality,“ dodal.
Šéf Akreditačnej komisie Ľubor Fišera bol rozčarovaný, že ho rektori na rokovanie nepozvali, dostal len na záver ich pripomienky.
Akreditačná komisia predložila návrh nových prísnejších kritérií na hodnotenie vysokých škôl. Väčší dôraz kladú na vedecké výstupy vysokých škôl. Podľa predsedu komisie Ľubora Fišeru sa predtým hodnotil počet študentov na učiteľa alebo množstvo financií na jedného pracovníka, čo sa už hodnotiť nebude. Dôraz sa má klásť na publikácie, či doktorandské štúdium. Pri hodnotení škôl sa bude klásť hlavný dôraz na vyučujúcich v jednotlivých študijných programoch, ktoré budú potrebovať viac docentov a profesorov.
Školy majú právo poznať podmienky akreditácie rok dopredu, takže komplexná akreditácia odštartuje rok po tom, čo minister kritériá podpíše.
Treba zastaviť nahrádzanie kvality kvantitou, povedal Fico rektorom
Vo vysokoškolskom vzdelávaní treba zastaviť nahrádzanie kvality kvantitou, povedal rektorom vysokých škôl premiér Robert Fico (Smer). „Je zlou vizitkou, ak je verejne známe, že sa kvalita rôzni, nielen medzi jednotlivými vysokými školami, ale aj medzi fakultami a pracoviskami jednej vysokej školy,“ vyhlásil Fico na slávnostnom podujatí k 20. výročiu vzniku Slovenskej rektorskej konferencie (SRK).
Zamestnávatelia podľa neho upozorňujú, že vysokoškolské vzdelávanie je postavené príliš akademicky na úkor profesijného vzdelávania zameraného na získanie vedomostí a zručností, ktoré sa dajú využiť priamo v hospodárskej praxi, priemysle a službách.
Šéf rezortu školstva Dušan Čaplovič (Smer) tvrdí, že budúcoročná komplexná akreditácia musí byť náročnejšia ako v roku 2008. Najkvalit­nejšie školy musia podľa neho dostať viac peňazí. „Naša cesta musí smerovať k nadpriemeru. Najlepší to musia pocítiť aj v lepšom financovaní. Inak budeme prešľapávať na mieste. Slabí sa budú viezť, kvalitní budú frustrovaní,“ podčiarkol Čaplovič.
Gramatické okienko na Počiatkovom ministerstve: V oficiálnom liste až 14 chýb!
Tomu sa povie úroveň vyjadrovania! Minister Ján Počiatek sa podpísal pod list plný chýb. Minister Ján Počiatek sa "vďaka" svojim zamestnancom odprezentoval listom plnom gramatických chýb. Ministerstvo dopravy v mene šéfa Jána Počiatka zdvorilostne odpovedalo na žiadosť o účasť na kongrese, ktorou organizátorka pozvala ministra. Nebolo by na tom nič zvláštne, keby v odpovedi, pod ktorou je otlačený podpis samotného Počiatka, nebolo až 14 gramatických chýb. Ministerstvo sa už ospravedlnilo a autorku listu chce potrestať.
Minister dopravy Ján Počiatek má gramatiku ovládať dobre. Naopak, jeho ľudia majú so slovenčinou problémy.
List plný gramatických chýb! Keby to bol diktát v základnej škole, slovenčinárky by 14 chýb ohodnotili guľou. Opravená ministerská korešpondencia v mene ministra dopravy Jána Počiatka je jedno veľké červené more. V „apríly“, „štátny tajomníci“ či nespisovné slová ako predsedkyňa namiesto predsedníčka sú len niektoré z hrubých chýb, ktoré sú v odpovedi na pozvanie ministra. Hoci na liste svieti hlavička s menom ministra aj jeho podpis, ministerstvo tvrdí, že takúto korešpondenciu minister nevybavuje.
V škole by za takýto diktát dostali zamestnanci ministerstva päťku.
„Pod listom nie je podpis, ale takzvané faksimile, teda pečiatka znázorňujúca podpis ministra. Vzhľadom na množstvo korešpondencie sa tento spôsob v štátnej správe bežne používa na menej dôležitých písomnostiach, ktoré nemusí vidieť minister,“ povedal jeho hovorca Martin Kóňa. Zarážajúce je, že na ministerstve pracujú ľudia, ktorí vybavujú korešpondenciu a neovládajú spisovný jazyk. „Voči pracovníčke, ktorá je autorkou listu a chýb, vyvodíme dôsledky. Pani Kalašovej sa za chyby ospravedlňujeme,“ dodal Kóňa.
Tragikomické a nehorázne je podľa školských odborov presúvanie peňazí medzi školami
Nové školské odbory považujú možnosť presúvať 5 percent peňazí medzi školami na rôzne opravy či rekonštrukciu za nesystémové.
Predseda Nových školských odborov Ľudovít Sebelédi považuje možný presun peňazí medzi školami za nesystémový.
Za tragikomické a nehorázne považujú Nové školské odbory schválenie možnosti presunu piatich percent mzdových prostriedkov na opravy havarijných stavov škôl. "Tieto rýchle a chaotické úpravy dokazujú, že v školstve aj naďalej panuje nesystémovosť nielen v spravovaní financií, ale v celom školstve. Hlavný problém nášho školstva je však ten, že je finančne poddimenzované," uviedol predseda Nových školských odborov Ľudovít Sebelédi. Parlament v utorok schválil pozmeňujúci návrh k novele zákona o uznávaní odborných kvalifikácií, z ktorého vyplýva možnosť zriaďovateľov škôl od 1. mája presúvať päť percent z peňazí na mzdy učiteľov medzi jednotlivými školami v ich pôsobnosti.
Vo výnimočných prípadoch tak môže riaditeľ školy požiadať aj o použitie piatich percent zo svojho mzdového balíka na prevádzku. Poslanec za Smer-SD a predseda Žilinského samosprávneho kraja Juraj Blanár chcel návrhom umožniť zriaďovateľom vyrovnávať rozdiely medzi jednotlivými školami spôsobené či už starším pedagogickým kolektívom, ktorý má vyššie platy alebo veľkosťou jednotlivých škôl. Každá škola tak musí dostať minimálne 95 percent prostriedkov určených na mzdy. Ak sa niektorá škola ocitne v havarijnej výnimočnej situácii, jej riaditeľ môže požiadať zriaďovateľa o presun piatich percent zo svojho mzdového balíka aj na prevádzku.
Ide o situácie, keď má napríklad škola haváriu kúrenia či elektriny. Toto opatrenie, ktoré má zabrániť prepúšťaniu učiteľov, bude platiť dovtedy, kým minister školstva Dušan Čaplovič nepríde s novým zákonom o financovaní škôl. Ten by mal platiť od januára budúceho roka. Od januára platí nariadenie, podľa ktorého každá škola dostane celých sto percent peňazí na platy. Vláda zmenu vlani odobrila ako ústupok štrajkujúcim učiteľom, ktorým to malo zabezpečiť vyššie platy, pretože peniaze na mzdy už nemohli ísť na prevádzku. Zriaďovatelia, ktorí dovtedy mohli presúvať desať percent peňazí na mzdy medzi jednotlivými školami vo svojej pôsobnosti, varovali pred prepúšťaním, ak sa situácia nezmení. Ohrozená bola asi tisícka učiteľov na základných školách a pedagógovia na 240 stredných školách, na každej päť až 10 učiteľov.
Schválená novela zákona o uznávaní odborných kvalifikácií, ku ktorej Blanár pridal zmenu financovania škôl, od júna zjednodušuje proces uznávania dokladov o vzdelaní a uznávania odborných kvalifikácií. Cieľom novely je, aby sa podmienky ustanovené pre dosiahnutie určitého stupňa vzdelania na Slovensku rovnako uplatňovali aj na občanov iných členských štátov Európskej únie a aj ďalších krajín. Novelu si vyžiadala zmena školskej legislatívy na úrovni regionálneho školstva ako aj zmeny v oblasti vysokého školstva.
Úpravou sa spresňujú podmienky uznávania vysokoškolského vzdelania, vyššieho odborného vzdelania, úplného stredného všeobecného vzdelania, úplného stredného odborného vzdelania a stredného odborného vzdelania.
Pravidlá pre ľudí z agentúr sa zmenia
Šéf personálnych agentúr hovorí, že návrhu bývalej ministerky Tomanovej chýba odbornosť. Automobilky bežne využívajú dočasných zamestnancov. V trnavskom závode PSA Peugeot Citroën momentálne pracuje asi 450 dočasne pridelených zamestnancov na pozíciách operátor výroby. To je vyše desatina zamestnancov, spolu totiž v podniku robí okolo 3500 ľudí. „Výhodou dočasného pridelenia je to, že sa zabezpečí okamžitý nábor v požadovanej kvalite a množstve,“ povedal hovorca firmy Peter Švec. Tvrdí, že dočasní zamestnanci majú podmienky porovnateľné s kmeňovými. Vo výrobných firmách pracuje desať až 15 percent ľudí, ktorých si podniky najímajú od agentúr. Nie sú zamestnancami firiem, ale majú dohody s agentúrami dočasného zamestnávania. Činnosť agentúr sa však od mája obmedzí. Do novely zákona o službách zamestnanosti, ktorú schválili poslanci, sa totiž dostal návrh exministerky práce Viery Tomanovej (Smer). Firma bude podľa neho môcť predĺžiť prenajatie dočasného pracovníka za dva roky päťkrát. Potom ho musí zamestnať na pracovný pomer na neurčito. „Zlepšia sa a zjednotia podmienky zamestnancov,“ hovorí Tomanová.
Pozrite si hlavné zmeny.
Zmeny chceli odbory
O zmeny v agentúrnom zamestnávaní žiadali pred niekoľkými týždňami aj odborári. OZ KOVO hrozil, že pre časté reťazenie práce ľudí z agentúr podá podnet na Európsku komisiu.
Odborári zatiaľ návrh nepodali, chcú si počkať, ako bude zákon vyzerať vcelku. „Hovorila som o mojom návrhu s odborármi a boli spokojní,“ povedala Tomanová. Šéf OZ KOVO Emil Machyna však v novele stále vidí nedostatky: „Vítame tento kom〜promis, ale je to len čiastočné riešenie.“ Návrh podľa neho nerieši počet ľudí, ktorí môžu pracovať dočasne. Vraví, že by sa dočasní zamestnanci mohli obmedziť časovo, že by napríklad mohli pracovať len pol roka, dodáva. „Prípadne by sa stanovili obmedzenia podľa druhu činnosti. V Nemecku napríklad v stavebníctve nemôžu byť dočasní zamestnanci,“ hovorí.
Agentúry to kritizujú
Za veľký zásah do pracovného trhu považuje obmedzenie činnosti personálnych agentúr Darina Mokráňová z agentúry Index Nosluš. „Nemyslím si, že reálne ovplyvní situáciu alebo že by mohol mať dopad na zníženie či zvýšenie nezamestnanosti.“ „Zmena je zlá. Prináša administratívnu záťaž a chýba jej odbornosť,“ povedal šéf Asociácie personálnych agentúr Slovenska Ľuboš Sirota.
Boja sa korupcie
Novelu zákona už dlhšie kritizuje opozícia aj firmy. Najväčší problém vidia v tom, že o prideľovaní mnohých príspevkov má rozhodovať výbor pri úrade práce. Bude mať 11 členov, medzi nimi odborárov, zamestnancov či zástupcov samosprávy. Opozícia aj firmy varujú, že takáto zmena dáva priestor na klientelizmus a korupciu. Nezamestnaným, ktorí budú chcieť získať napríklad absolventskú prax či príspevok na samostatne zárobkovú činnosť, nebude stačiť len požiadať úrad.
Dielne prídu o peniaze
Chránené dielne majú dostávať menej peňazí. Ministerstvo práce zmeny obhajuje zneužívaním príspevkov pre chránené dielne. Opozícia sa obáva, že zmeny ohrozia ich fungovanie. „Mnohé zaniknú,“ povedala nezaradená poslankyňa Jana Žitňanská (NOVA). Poslanec Andrej Hrnčiar zo strany Most-­Híd navrhol, aby boli aspoň príspevky na zriadenie chránenej dielne či pre občana zo zdravotným postihnutím na samostatne zárobkovú činnosť automatické, ak žiadatelia splnia podmienky. Jeho návrh však Smer nepodporil.
Richter chce niektoré skupiny nezamestnaných na úradoch aj trikrát do mesiaca
Nezamestnaní môžu na úrad práce prísť aj tri razy do mesiaca. Nepôjde len o pravidelný kontakt, ale aj ponúkanie práce či kontrolu.
Na úrad práce bude možno nezamestnaný človek musieť prísť aj niekoľkokrát za mesiac. Pozývanie nezamestnaných na úrady práce nebude ani po zrušení povinnosti pravidelných mesačných návštev svojvoľné. Ústredie práce vypracuje podľa ministra práce Jána Richtera (Smer-SD) metodické usmernenie, ktoré bude hovoriť o pravidelných kontaktoch s jednotlivými skupinami uchádzačov o prácu. "Budú takí nezamestnaní, ktorí budú aj trikrát do mesiaca pozvaní na úrad z objektívnych dôvodov," uviedol Richter na záver rozpravy k novele zákona o službách zamestnanosti. Napríklad, že sa im bude ponúkať práca, alebo sa budú takýmto spôsobom kontrolovať. Richter takto obhajoval návrh ministerstva na zrušenie pravidelných mesačných kontrol na úradoch, ktorý zapracoval do novely zákona o službách zamestnanosti.
O právnej norme by mali poslanci hlasovať o 17. hodine. Opozičnej poslankyni za SaS Lucii Nicholsonovej sa takýto návrh rezortu práce nepáči. Chcela by preto pozmeňujúcim návrhom ponechať v zákone povinnosť mesačných návštev pre nezamestnaných na úradoch práce. S výnimkou ľudí, ktorí sú evidovaní menej ako tri mesiace. "Už aj tento návrh svedčí o tom, že nie každý evidovaný nezamestnaný má úplne rovnaké dôvody a potrebu chodiť sa pravidelne mesačne hlásiť na úrad práce," reagoval na Nicholsonovej návrh Richter. Šéf rezortu práce je preto presvedčený, že novela zákona o službách zamestnanosti vytvorí priestor pre väčšiu flexibilitu, individuálny prístup a boj s dlhodobou nezamestnanosťou.
Dá tiež väčšie právomoci v reakcii na potreby regionálneho trhu práce. Minister Richter preto vyzval v záverečnej reči poslancov o podporu predkladanej novely. Opozícia však návrh novely zákona o službách zamestnanosti kritizuje, pretože podľa nej nepomôže riešiť otázku nezamestnanosti. Práve naopak, ešte ju zhorší a vytvorí priestor pre korupciu a klientelizmus. A otvorí dvere pre väčší rozmach čiernej práce.
Protimonopolný úrad zarobil takmer 700-tisíc na pokutách, riešil aj Pentu
Protimonopolný úrad za minulý rok vyzbieral viac ako 678-tisíc eur na pokutách. Rovnako udelil aj ďalšie, týkajúce sa najmä spoločností Penta a Estate Consult. Protimonopolný úrad vybral minulý rok na pokutách takmer 700-tisíc eur. Protimonopolný úrad v minulom roku vyzbieral z udelených pokút 678.748 eur. Súčasne udelil ďalšie pokuty v súhrnnej hodnote 160.419 eur. Počas sledovaného obdobia úrad viedol 78 všeobecných šetrení v prípadoch možného porušenia zákona o ochrane hospodárskej súťaže a vydal v nich 38 rozhodnutí. Z nich sa väčšina (26) týkala koncentrácie podnikateľov. Vyplýva to zo Správy o činnosti PMÚ za rok 2012, ktorú vláda vzala na vedomie. Úrad vlani napríklad posudzoval koncentráciu spoločností Penta a Estate Consult.
KONTROLA PENTY
PMÚ sa pritom okrem iného hĺbkovo zaoberal súťažnými podmienkami v oblasti poskytovania zdravotnej starostlivosti a dosahmi koncentrácie na ne. "Penta koncentráciou získavala kontrolu najmä nad všeobecnými nemocnicami v mestách Humenné, Michalovce, Rožňava, Partizánske, Spišská Nová Ves, Svidník, Vranov nad Topľou (s prevádzkami v Medzilaborciach a Stropkove) a Trebišov," vysvetľuje previerku úrad. Ten však nakoniec neidentifikoval žiadny negatívny vplyv predmetnej koncentrácie.
POKUTOVANÁ BRATISLAVA
V správnom konaní úrad pokutoval napríklad mesto Bratislava, ktoré podľa jeho zistení malo porušiť zákon zjavnou podporou spoločnosti Marianum.
"Rozhodnutie úradu sa týkalo neodôvodneného schválenia konkrétnych položiek v cenníku služieb poskytovaných na pohrebiskách, ktorého dôsledkom bolo zvýhodnenie podnikateľa Marianum ako príspevkovej organizácie hlavného mesta," odôvodnil rozhodnutie PMÚ. Za toto konanie úrad udelil finančnú sankciu vo výške 9958 eur.
Minister práce Ján Richter presadil novelu o službách zamestnanosti. Viaceré dávky pre nezamestnaných už nebudú automatické. Bude ich prideľovať výbor. Opozícia aj firmy varujú, že to zvýši korupciu. Tento rok plánuje ministerstvo cez príspevky rozdeliť takmer 170 miliónov eur. Väčšina pôjde z eurofondov. Podporiť chce takto vyše 130­-tisíc ľudí.
Dávky budú väčšinou nižšie, ako sa poskytujú dnes. U viacerých sa bude suma odvíjať od nezamestnanosti v kraji. Napríklad príspevok pre začínajúcich podnikateľov bude v troch výškach. Najvyšší dostanú ľudia, ktorí budú chcieť začať podnikať v kraji s viac ako priemernou nezamestnanosťou.
Od mája sa prestane poskytovať dvanásť dávok. Dôvodom je podľa ministerstva nezáujem. Ide o príspevok počas vzdelávania a prípravy na trh práce, dávku počas prípravy na pracovné uplatnenie občana so zdravotným postihnutím, príspevok na zapracovanie znevýhodneného uchádzača o zamestnanie, príspevok na podporu udržania v zamestnaní ľudí s nízkymi mzdami, príspevok na podporu vytvárania a udržania pracovných miest v sociálnom podniku, príspevok na podporu regionálnej a miestnej zamestnanosti, dávka na aktivačnú činnosť formou dobrovoľníckej služby, oprávnené náklady na zaškolenie a prípravu na prácu, príspevok na obnovu alebo technické zhodnotenie hmotného majetku chránenej dielne alebo chráneného pracoviska.
Výbory, kde by mali byť aj zástupcovia odborov a zamestnávateľov, rozhodnú o príspevkoch. Kritériá, podľa ktorých by mali posudzovať žiadosti, nie sú. Obmedzovať ich bude najmä objem pridelených peňazí. Firmy upozorňujú na možné riziko korupcie. Nie sú totiž jasné kritériá, kedy by mali dostať žiadatelia príspevok.
Od apríla bude menej lekárov v sanitkách
InformOd prvého apríla čaká 26 staníc rýchlej lekárskej pomoci (RLP) transformácia na stanice rýchlej zdravotnej pomoci (RZP), kde na palube sanitky už nebude prítomný lekár. Informoval o tom štátny tajomník ministerstva zdravotníctva Viliam Čišlák. Občanov zároveň ubezpečil, že dostupnosť neodkladnej zdravotnej starostlivosti bude zachovaná, i naďalej ostáva v prevádzke 280 ambulancií. Zmena siete sa dotkne všetkých krajov.
Po novom by pacienti mali mať k dispozícií 92 staníc RLP a 181 staníc RZP. Počet siedmich posádok vrtuľníkovej záchrannej zdravotnej služby (ZZS) zostáva i naďalej zachovaný.
Ministerstvo zdravotníctva (MZ) vychádzalo pri zmenách v ZZS z analýzy, ktorú vypracovalo Operačné stredisko ZZS. Ako spresnil jeho riaditeľ Ľubomír Kočiš, štúdiu realizovali v rokoch 2010 až 2012, pričom jej závery vychádzajú najmä so skúseností v teréne. „V mnohých prípadoch sme boli svedkami akéhosi zneužívania ambulancií, ktorých súčasťou boli aj lekári. Zasahovali napríklad pri jednoduchých prípadoch, ako ošetrenie osoby pod vplyvom alkoholu a jej následný odvoz domov, či pri ľahkých poraneniach,“ povedal Kočiš.
Taktiež ubezpečil, že záchranári sú kvalifikovaní ľudia, svoje úlohy si plnia tak, ako majú, pričom ich kompetencie sa zvyšovali a ich ďalšie zvyšovanie budú navrhovať i do budúcna. Kočiš zároveň podotkol, že Slovensko má v porovnaní s vyspelými krajinami oveľa viac staníc RLP. Ako príklad uvádza osemmiliónový Londýn, kde sú takmer všetky posádky bez lekára. Zmenami v sieti by sa tak Slovensko malo priblížiť ostatným krajinám Európskej únie.
Transformácia ambulancií by zároveň mala priniesť do systému úspory. „Od apríla do decembra tohto roka by transformácia ambulancií ZZS mala priniesť 2,76 milióna eur, v budúcnosti 3,68 milióna eur každý rok. Tieto peniaze sa však neberú zo záchranného systému, ale ostávajú v ňom a budú použité na zvýšenie finančných benefitov pre záchranné zdravotné služby,“ uviedol Čislák. Ušetrené financie pôjdu na zvýšenie mesačných platieb pre záchranky ako aj na zvýšenie kilometrovného.
Ambulancia rýchlej zdravotnej pomoci by si tak mala za poskytnutú zdravotnú starostlivosť mesačne polepšiť zo 16 082,46 eura na 16 343,76 eura. Rýchla lekárska omoc, a teda záchranka s posádkou, ktorej súčasťou je i lekár, dostane namiesto aktuálnych 27 882,89 eura sumu 28 426,09 eura. V prípade, že RLP je vybavená mobilnou intenzívnou jednotkou, jej platba za zmení z 30 206,47 eura na 30 749,67 eura. Viac budú ambulancie záchrannej zdravotnej služby dostávať aj za jazdu. Po novom by sa malo kilometrovné zdvihnúť z 0,63 eura na 0,79 eura. Navýšenie paušálov bude prvým od roku 2006.
„Bývalé vedenie ministerstva zdravotníctva znížilo úhrady v záchrannej zdravotnej službe približne o 2,7 milióna eur. Tento segment je poddimenzovaný, čo je dlhodobo neudržateľná situácia,“ dodal Čislák s tým, že práve zvýšeným finančným ohodnotením sa zabezpečí primeraná úroveň financovania týchto ambulancií, tak aby mohli plniť svoju funkciu v požadovanej kvalite. Po novom by pacienti mali mať k dispozícií 92 staníc RLP a 181 staníc RZP. Počet siedmich posádok vrtuľníkovej záchrannej zdravotnej služby (ZZS) zostáva i naďalej zachovaný. Ministerstvo zdravotníctva (MZ) vychádzalo pri zmenách v ZZS z analýzy, ktorú vypracovalo Operačné stredisko ZZS. Ako spresnil jeho riaditeľ Ľubomír Kočiš, štúdiu realizovali v rokoch 2010 až 2012, pričom jej závery vychádzajú najmä so skúseností v teréne. „V mnohých prípadoch sme boli svedkami akéhosi zneužívania ambulancií, ktorých súčasťou boli aj lekári. Zasahovali napríklad pri jednoduchých prípadoch, ako ošetrenie osoby pod vplyvom alkoholu a jej následný odvoz domov, či pri ľahkých poraneniach,“ povedal Kočiš.
„Bývalé vedenie ministerstva zdravotníctva znížilo úhrady v záchrannej zdravotnej službe približne o 2,7 milióna eur. Tento segment je poddimenzovaný, čo je dlhodobo neudržateľná situácia,“ dodal Čislák s tým, že práve zvýšeným finančným ohodnotením sa zabezpečí primeraná úroveň financovania týchto ambulancií, tak aby mohli plniť svoju funkciu v požadovanej kvalite.
Jakšík vyšiel na slobodu, dôkazy súdu nestačili
Prokuratúra trvá na tom, že Jakšík vydieral. Do väzby ho však nedostane.
Pre nedostatok dôkazov zbavil súd bratislavského podnikateľa Libora Jakšíka obvinení z dvojnásobného vydierania.
Na základe toho sa muž považovaný za šéfa jednej z najsilnejších mafiánskych skupín dostal v pondelok na slobodu. Spôsob ako ho znovu zavrieť zatiaľ polícia s prokuratúrou nenašli.
„Dokazovaním nebolo preukázané, že skutky sa stali, tak ako je uvedené v obžalobnom návrhu,“ konštatuje hovorca súdu Pavol Adamčiak.
Dodal, že podľa Trestného poriadku musí byť v prípade oslobodenia spod obžaloby osoba ihneď prepustená z väzby na slobodu. Platí to aj v prípade, keď verdikt ešte nie je právoplatný.
Jakšík v tejto kauze čelí obvineniu z vydierania autíčkára, od ktorého kúpil mercedes a potom údajne od neho pýtal pokutu, lebo vozidlo malo poruchu.
V druhom prípade podľa obžaloby s ďalším mužom tlačil na architekta, ktorého si najal v súvislosti so zariaďovaním svojho podniku na bratislavských Dlhých dieloch.
Karol Mello – napriek zatykaču žije a podniká v Belize
Viliam Mišenka – zatiaľ je vo väzbe. V dvoch kauzách ho však už oslobodili
Baki Sadiki – chystá obnovu procesu v drogovej kauze
Juraj Ondrejčák – je vo väzbe
Odbor osobitného určenia Generálnej prokuratúry v stredu podal proti oslobodzujúcemu rozsudku odvolanie. Rozhodovať o ňom bude krajský súd. Jakšík aj tak už zostáva na slobode. „Odbor osobitného určenia vzal oslobodzujúci rozsudok na vedomie, ale nestotožňuje sa s ním. Preto vykoná všetky zákonné opatrenia na zmenu uvedeného rozhodnutia,“ tvrdí hovorkyňa prokuratúry Jana Tökölyová. Exminister vnútra Daniel Lipšic sa v stredu pozastavil nad tým, že bosovia zločineckých skupín sa dostávajú na slobodu a môžu si voľne chodiť. Dodal, že za jeho éry mala polícia pre také prípady pripravené účinné opatrenia. „Vtedy sa vždy vznieslo nové obvinenie pre nejaký trestný čin a človek išiel naspäť do väzenia, alebo ušiel, lebo sa bál, že pôjdeme po ňom,“ povedal Lipšic podľa agentúry Sita. Konkrétne spomenul prípad Karola Mella, ktorý je v súčasnosti slobodným občanom podnikajúcim v Belize.
Spojenie s Čižnárom
Jakšík na súde obžalobu odmietal a trval na tom, že je nevinný. S ďalšími štyrmi mužmi je obžalovaný aj v ďalšom prípade vydierania a nebezpečného vyhrážania. Súdny proces je naplánovaný na apríl. S jakšíkovcami bolo koncom februára spojené meno bratislavského Krajského prokurátora Jaromíra Čižnára, ktorý je neoficiálnym kandidátom Smeru na generálneho prokurátora. Novinár Tom Nicholsom sa dostal k prepisu odpočúvaní z augusta 2010, kde Jakšíkov spoločník Bohuslav C. hovorí o kontaktoch s Čižnárom. Ten to označil za pokus o diskreditáciu. Potvrdil, že s Bohuslava C. pozná ako bývalého policajta, v kontakte s ním však nie je.
Starostovia Smeru chcú hrádzky
Projekt malých protipovodňových hrádzok sa v obciach ohrozovaných povodňami osvedčuje. Vláda mu však neverí.
KOŠICE. „Konečne idú peniaze do prevencie pred povodňami a nielen do odstraňovania následkov škôd,“ hovorí starosta obce Krivany v okrese Sabinov Ján Šejirman (Smer).Program rozbehnutý ešte Radičovej vládou podľa neho prináša efekt. „Hrádze či zasekávacie pásy určite zadržia aspoň časť vody a zmiernia dôsledky záplav.“Vláda Roberta Fica však protipovodňový program, ktorý dal načas aj prácu nezamestnaným, zastavila. Traja oslovení starostovia Smeru vrátane poslanca Národnej rady a starostu Starej Bystrice Jána Podmanického však hovoria, že by v ňom pokračovali. Tvrdia, že nenáročné stavby nepomáhajú len pri búrkach, ale aj v období sucha. V Krivanoch však teraz vodohospodári preverujú, či boli protipovodňové opatrenia postavené oprávnene. Tvrdia, že drobné hrádze na potoku sú vodnou stavbou, na ktorú treba projektovú dokumentáciu a štúdiu o vplyve na životné prostredie. Starosta to chápe ako šikanovanie.„My sme zákon neporušili. Občania majú právo a my povinnosť chrániť ich majetok, zdravie a životy. A o to pri záplavách ide.“ Šejirman netvrdí, že systém zadržiavania vody v teréne zabráni povodniam stopercentne. To, že pomáha, je však podľa neho nesporné.Napísal aj list predsedovi vlády. „Zamestnali sme desať dlhodobo nezamestnaných, niektorých od roku 1990. Mám obavy, že tak rýchlo robotu nenájdu. Aj to som napísal premiérovi.“Opisuje, že je viditeľný aj vplyv na krajinu, vegetáciu, vtáctvo. Sú to jednoduché opatrenia, ktoré prinášajú všestranný úžitok. Mali by do toho zapojiť poľnohospodárov, lesníkov, ale nič sa nerobí.“
Povodne pravidelne sužujú dedinku so 70 obyvateľmi, v roku 2010 spôsobili veľké škody. Nad obcou postavili po záplavách takmer sto hrádzok, vodozádržné jamy a zasekávacie pásy. „Vlani sme mali dvakrát prietrž mračien, trvalo vyše hodiny a pol, kým prvá väčšia vlna dorazila do dediny. Žiadne záplavy neboli. A hrádzky vydržali.“
Zamestnali desať Rómov z okolia, odviedli dobrú robotu. „Dostali sme dvadsaťtisíc eur, ešte sme Úradu vlády vrátili. Za dvadsať rokov štátne lesy nečistili povodie, nerobili úpravy. Regulácia, ktorú postavili ešte za totality, je zničená, ale nikto sa tým nezaoberá.“ Lepší je aj stav vody v potoku. „Vrátili sa pstruhy, nasťahovali sa divé kačky.“
Vláda schválila milióny pre kraje s najkritickejším stavom ciest
Minister financií Kažimír poskytne zo štátneho rozpočtu 8 miliónov eur krajom na riešenie kritického stavu ciest. Najviac peňazí dá Banskobystrickému a Prešovskému kraju, najmenej Bratislavskému. Ministerstvo financií uvoľní 8 miliónov eur na opravu kritických ciest po zime. Vláda súhlasila s uvoľnením peňazí zo štátneho rozpočtu na riešenie kritického stavu ciest v pôsobnosti samosprávnych krajov po zimnej prevádzke. Minister financií Peter Kažimír má podľa rozhodnutia kabinetu poskytnúť 8 mil. eur krajom do 26. marca. Najviac peňazí na opravu výtlkov dostanú Banskobystrický a Prešovský samosprávny kraj, a to okolo 1,415 mil. eur, resp. 1,405 mil. eur.
NAJMENEJ PÔJDE NA BRATISLAVU
Viac ako milión eur získajú aj Nitriansky a Košický kraj, a to 1,173 mil. eur, resp. 1,116 mil. eur. Pre Trnavský kraj je určených 914,25 tis. eur, pre Trenčiansky kraj 855,3 tis. eur a pre Žilinský kraj takmer 829-tis. eur. Najmenej peňazí pôjde Bratislavskému kraju, ten na opravu ciest dostane 293,9 tis. eur.
Obce veria, že nová atómka im dá prácu a peniaze
Na stavbu novej atómovej elektrárne pri Jaslovských Bohuniciach sú v blízkych obciach rozporné názory. V Radošovciach sa ľudia tešia už teraz z výhodne predaných políčok a očakávajú, že nové "jadro" zaručí peniaze aj do obecnej kasy. A tiež, že prinesie prácu. Inde starostovia upozorňujú, aby sa zvážili vplyvy na životné prostredie.
Pri Radošovciach vykupujú pozemky za 100-tisíc eur za hektár.
Pri Radošovciach spoločnosť JESS Invest vykúpila podľa starostu Miroslava Remenára v uplynulých dňoch už asi 50 hektárov. A to za cenu, ktorá sa neodmieta, 100-tisíc eur za hektár. Starosta túto sumu potvrdil.
„Je to pravda. Veríme, že stavba bude aj neskôr prínosom pre obec. Jednak vďaka dani za umiestnenie jadrového zariadenia, počas výstavby sa však vytvorí niekoľko tisíc pracovných miest.“ Dosahu na životné prostredie sa neobával. „My sme boli vybraní na jadrovú energetiku. Roky rokúce to tu existuje a nikto sa nás vtedy nepýtal, či s tým súhlasíme alebo nie. Ľudia sú s tým zžití.“
O predaj svojho pozemku mal záujem aj Jozef Tomovič, ktorý vlastní približne pol hektára. „Určite to chcem využiť. Družstvo mi doteraz platilo za nájom všelijako. Jeden rok mi dali zbožie, inokedy pár eur.“ Podobne ako väčšina oslovených ľudí ani on nevidel v novej elektrárni hrozbu. „Elektrina sa z niečoho vyrábať musí. A vzniknutou parou sa navyše vykurujú bytovky.“ Bez obáv bola aj dôchodkyňa Margita Martinovičová. „Možno ľudia v mestách sa boja, ale ja sa nebojím. V atómke som robila.“
V rozpočte našli peniaze na bazén, aj na opravu škôlok
Samospráva Rimavskej Soboty bude tento rok hospodáriť so sumou takmer 13 miliónov eur. Mestské zastupiteľstvo sa rozpočtom zaoberalo od konca minulého roka už niekoľkokrát. Definitívne ho schválili až 19. marca večer. Ako pre TASR povedal primátor mesta Jozef Šimko, napokon sa vrátili k takmer pôvodnému návrhu.
V rozpočte Rimavskej Soboty počítajú tento rok s prebytkom 13.000 eur. Medzi priority mesta patrí oprava materských škôl, stavba infraštruktúry v časti Sobôtka a dokončenie 50 metrového bazéna v rekreačnej oblasti Kurinec. Primátor je so schváleným rozpočtom spokojný. "Dovolím si povedať, že rozpočet je na 98 percent zhodný s návrhom, ktorý som predkladal v decembri 2012. Som s ním spokojný, no môžem len skonštatovať, že sme sa tri mesiace úplne zbytočne hádali," povedal Šimko.
Zmenu v rozpočte dosiahol procedurálnym návrhom mestský poslanec Štefan Baláž. Podľa jeho návrhu prispeje samospráva Mestskému kultúrnemu stredisku sumou 230.000 eur, čo je o 10.000 viac, ako bolo v pôvodnom návrhu. Na dobudovanie bazéna odhlasovali poslanci 265.000 eur. Do zateplenia budov materských škôl investujú 110.000 eur a 85.000 na ich rekonštrukciu. Po 7000 eur pôjde na opravu sociálnych zariadení v Základnej škole P. Dobšinského a aj na opravu strechy Centra voľného času Relax, 8000 eur na výbavu školskej jedálne v ZŠ Š. M. Daxnera.
"Nemohli by sme si dovoliť tieto investície, keby sme do rozpočtu nedostali 413.000 eur. Získame ich znížením základného imania vo firme, ktorá zabezpečuje v meste teplo. Mesto má v nej svoj podiel a znížením základného imania sa nič zásadné nemení. Jediný problém je v tom, že tieto peniaze prídu na účet mesta až niekedy na jeseň. Dovtedy s opravami škôl nemôžeme čakať, takže predpokladám, že niekedy v apríli predložím do mestského zastupiteľstva návrh na preklenovací úver," skonštatoval primátor.
Študenti v Ružomberku budú príchod do školy hlásiť odtlačkom prstov
Základná škola v Ružomberku plánuje kúpu terminálu na odtlačky prstov za 9100 eur. Systém by mal nahradiť doterajšiu knihu dochádzky. Odtlačky prstov nahradia knihu dochádzky v ružomberskej základnej škole. V ZŠ Zarevúca v Ružomberku nahradia knihu dochádzky odtlačkami prstov. Potvrdil to riaditeľ školy Michal Lazár.
„Stane sa tak od budúceho školského roku. Knihy dochádzok nahradí moderný terminál. Príchody a odchody budú zadávať naskenovaním odtlačkov prstov. Podobne, stravné lístky nahradíme čipovými kľúčenkami,“ povedal. Po letných prázdninách už nebudú musieť žiaci chodiť do kancelárie.
„Všetko vybavia cez terminál s dotykovou obrazovkou priložením čipovej karty. Cez terminál si budú môcť jedlá objednať, zrušiť či zmeniť. Prístup k údajom získajú aj rodičia, ktorí ľahko skontrolujú, či ich deti chodia na obedy,“ vysvetlil Lazár. Podotkol, že cenu stravných lístkov systém neovplyvní. Druhou novinkou je evidencia dochádzky zamestnancov. „Príchody a odchody zamestnancov budeme sledovať pomocou biometrického terminálu. Údaje sa zaznamenajú odtlačkom prsta. Tento spôsob považujeme za jednoduchší. Čipovú kartu totiž možno stratiť a okrem toho sa s odtlačkami nedá manipulovať.“
Riaditeľ potvrdil, že zriaďovateľovi Mestu Ružomberok predložili požiadavku na verejné obstarávanie systému. „Zriaďovateľ k nej nemal výhrady. Myslím si, že získame súhlas od všetkých zamestnancov na spracovanie biometrických údajov. V prípade, že by sa tak nestalo, zamestnanci s výhradami dostanú čipovú kartu, teda systém je obojživelný a ráta aj s touto možnosťou,“ dodal. Celkové náklady na systém predstavujú 9100 eur, financovanie je zo štátneho rozpočtu.
Muž skolaboval na lanovke v Jasnej, nepomohla ani resuscitácia
Starší slovenský lyžiar upadol do bezvedomia počas jazdy na lanovke v Nízkych Tatrách. Neoživila ho ani resuscitácia.
Starší lyžiar upadol do bezvedomia a zomrel počas jazdy na lanovke.
V stredu dopoludnia počas jazdy na lanovke na Rovnú hoľu v stredisku Jasná v Nízkych Tatrách upadol do bezvedomia 79-ročný slovenský lyžiar. Pracovníci lanovej dráhy okamžite privolali záchranárov Horskej záchrannej služby a zároveň začali muža resuscitovať.
POMOC VRTUĽNÍKA
Po príchode záchranárov sa pokračovalo v resuscitácii. Na pomoc privolali aj Vrtuľníkovú záchrannú zdravotnú službu. Žiaľ, aj napriek úsiliu všetkých záchranárov, sa muža nepodarilo zachrániť. Informovala o tom Horská záchranná služba.
Starček (81) sa chcel obesiť. Jeho pokus zmarila polícia
V košickej nemocnici skončil 81-ročný starček, ktorý sa rozhodol ukončiť svoj život. Polícia pri záchrannej akcii obnovila jeho životné funkcie.
Starček chcel ukončiť svoj život obesením.
Policajti zachraňovali 81-ročného starčeka, ktorý chcel ukončiť svoj život. Nešťastie sa stalo v utorok v rodinnom dome na Ulici Pri pošte v Košiciach.
Privolaní policajti našli dôchodcu ako visí na lane pripevnenom o fitnes hrazdu. Jeden z policajtov muža nadvihol a druhý nožom odrezal lano na ktorom visel, povedal košický policajný hovorca Alexander Szabó.
Starčekovi ihneď poskytli prvú pomoc a podarilo sa im obnoviť jeho životné funkcie. Dôchodcu následne previezli záchranári do košickej nemocnice.
Vodný raj na Liptove: V Bešeňovej sa spúšťajú z najdlhšieho toboganu!
Z 30-metrovej veže v novej adrenalínovej zóne v Bešeňovej sa dá spustiť zo šiestich rôznych šmýkačiek.
Bratislavčanky Timea (15) a Darina (14) - nová adrenalínová zóna sa im páčila.
Celková dĺžka šmýkačiek je viac ako jeden kilometer. Dve z nich s dĺžkou 210 metrov sú zároveň druhé najdlhšie tobogany v Európe. Novinkou sú aj pravé morské vlny! „Bešeňová už nie je len termálny park, z areálu sa stal vodný raj, ktorý poskytuje dokonalý relax v termálnych a čírych bazénoch. Novou zábavno-adrenalínovou zónou za 9 miliónov eur sa areál zväčšil takmer polovicu,“ uviedla Lýdia Chovancová, marketingová riaditeľka Gino Paradise Bešeňová.
Plavčíčka Kristína (23) dáva pozor na deti pri detskom hrade, na jeho vrchole sa pravidelne rozletí z vedra až 60 litrov vody.
Nová časť je rozdelená do niekoľkých častí, z 30 metrov vysokej veže, ústi šesť toboganov. „Morské vlny si môžu návštevníci vychutnať celý rok, nakoľko bazén s vlnobitím je prekrytý obrovským stanom. Nájdete tu aj nový detský vodný raj s hradom, šmýkačkami a vodnými delami,“ dodala Chovancová. Dve modré šmýkačky, ktorú sú úplne identické, každá s dĺžkou 210 metrov a obrovským počtom zákrut, sú najdlhšie na Slovenku. V červenom a žltom môžete nabrať rýchlosť až 60 km/h a 30-metrovú výšku zdolať iba za 16 sekúnd. V zelenom a čiernom jazdu okorenia svetelné či zvukové efekty. V bazéne s vlnobitím dosahujú najväčšie vlny tsunami až dva metre. Akvapark plánujú v budúcnosti ďalej rozširovať. Vo vonkajšej časti má pribudnúť adrenalínový bazén divoká rieka, ďalší detský a relaxačný. Detský hrad tu sú vodné delá, šmýkačky aj vedro s objemom 60 litrov.
Podnikateľa očarili fotky sexi učiteľky: Dám jej trikrát vyšší plat!
Keby ju chceli vyhodiť, rád jej pomôže. Zamestná ju vo svojom podniku ako hostesku.
Trnavský podnikateľ Július ponúka sexi učiteľke prácu. Sexi fotky učiteľky unikli na verejnosť! Postarali sa o to jej žiaci Učiteľka základnej školy z dedinky neďaleko Trenčína sa ide od hanby prepadnúť. Pikantné zábery učiteľky (32) základnej školy sa dostali na verejnosť po tom, ako žiakom umožnila prístup k svojmu počítaču. Trnavský podnikateľ Július (53) tvrdí, že mladá žena sa nemá za čo hanbiť, a ak by prišla o prácu, rád ju zamestná vo svojom podniku. Učiteľkine sexi krivky ho doslova ohúrili. Ak sa rozhodne pre neho pracovať ako hosteska, sľubuje jej trikrát vyšší plat, ako má teraz.
Pikantné fotografie unikli na verejnosť.
Na verejnosť sa dostali fotografie nahej učiteľky základnej školy z obce neďaleko Trenčína. Unikli z jej súkromného počítača po tom, čo notebook požičala žiakom. Zábery krásnej učiteľky nedali spať trnavskému podnikateľovi, ktorý by ju rád zamestnal. „Jej telo vyzerá lepšie ako ktorejkoľvek modelky, je veľmi pekná. Pracovala by v mojom podniku ako hosteska, len párkrát do mesiaca. Nemusela by byť ani obnažená, stačilo by, keby obsluhovala zákazníkov v spodnej bielizni,“ vraví trnavský podnikateľ Július. Učiteľkine sexi krivky ho tak nadchli, že by jej ponúkol aj dobrý zárobok. „Predpokladám, že ako učiteľka nezarobí veľa, ponúkol by som jej oveľa vyšší plat, aj o trikrát,“ dodáva. Július ponúka učiteľke prácu hostesky a oveľa vyšší plat. Či by mala mladá žena záujem o takúto prácu, ukáže až čas. Utrápená učiteľka sa zrejme najskôr bude musieť spamätať zo šoku a až potom uvažovať, čo ďalej. Strata zamestnania jej zatiaľ nehrozí, školská rada i vedenie školy ju podržali. Za mladú učiteľku umenia, hudobnej výchovy a biológie sa rozhodne postavila aj riaditeľka školy.
Príletová hala. Do prevádzky ju uviedli v roku 2008. Letisko Poprad–Tatry plánuje postaviť novú odletovú halu. Podľa predpokladov by mala stáť 2,8 milióna eur. Potrebné financie má letisko získať formou dotácie zo štátneho rozpočtu. Popradské letisko už vypísalo verejnú súťaž na jej výstavbu. POPRAD. Odletová hala už nespĺňa kapacitné požiadavky ani letecké predpisy, čo je jeden z hlavných dôvodov jej modernizácie. „Súčasná odletová hala nemá dostatočnú okamžitú kapacitu na pohodlné vybavenie lietadiel s kapacitou 180 a viac cestujúcich,“ odôvodnil potrebu novej odletovej haly Jozef Kuper z Letiska Poprad-Tatry. Terajšia hala bola podľa jeho slov pôvodne určená pre lietadlá s kapacitou 50 až 70 cestujúcich. „Nespĺňa ani aktuálne európske štandardy zaužívané v leteckej doprave a tiež požiadavky colných, pasových a bezpečnostných orgánov vyplývajúce z medzinárodných predpisov,“ dodal Kuper. V súčasnosti tak neumožňuje vybavovať odlety do schengenských a neschengenských krajín. Nová hala by mala fyzicky oddeliť ich vybavovanie a umožniť súbežné vybavovanie dvoch dopravných lietadiel. Zároveň sa rozšíri parkovisko pred terminálom. Stavebné práce budú prebiehať počas prevádzky letiska a dočasne prinesú isté obmedzenia využitia východnej časti vybavovacej plochy a príletovej haly. Po dostavbe odletovej haly bude súčasná hala slúžiť na vybavenie letov aerotaxi a súkromných lietadiel.
Majiteľom popradského letiska je z 97,61 % ministerstvo dopravy. To výstavbu novej odletovej haly považuje za primerané opatrenie. „Letiskové terminály nie sú investíciami krátkodobého charakteru,“ podotkol hovorca ministerstva dopravy Martin Kóňa. Región Tatier je podľa neho zaujímavý pre zahraničnú klientelu. „Má veľký potenciál rastu v strednodobom a dlhodobom horizonte,“ doplnil Kóňa. Letisko v Poprade vybavilo v minulom roku 30 755 cestujúcich. Znamenalo to nárast o 25 % v porovnaní s rokom 2011. Stále to však predstavuje len približne polovicu počtu vybavených cestujúcich z niektorých predošlých rokov. Napríklad v roku 2007 prešlo bránami letiska 60 176 cestujúcich a v roku 2008 to bolo 58 154 ľudí.
V decembri a januári bolo Letisko Poprad-Tatry cieľom charterových letov z Moskvy, Kyjeva a Charkova. Pod Tatrami sa objavili lietadlá rôznych typov, od päťdesiatmiestneho Canadair CRJ200, cez Airbus A320 a A321, Boeing 737-500 a 737-800 až po 214-miestny Tupolev TU-204. Počas novoročných sviatkov priletelo pod Tatry o 10 % viac turistov ako v predchádzajúcej zime. V letnej sezóne 2013 budú mať cestujúci opäť možnosť letieť priamo z Popradu do bulharského Burgasu na pobreží Čierneho mora a do tureckej Antalye na pobreží Stredozemného mora.
Mladí inovátori z Ivachnovej sa inšpirujú zabudnutými strojmi
Dominik sa do súťaže zapojil s nápadom dostať opäť do popredia Styrlingov motor, ktorý by chcel zabudovať do kotlov na vykurovanie domov. Dokázal by tak vyrábať aj elektrickú energiu pre domácnosť. Súrodenci Adam a Dominik Krakovskí majú spoločný zmysel pre inovátorské nápady. IVACHNOVÁ.
Pre samosprávu je rekonštrukcia vozoviek a chodníkov najväčšou prioritou. V Prievidzi opravujú výtlky už niekoľko týždňov.
PRIEVIDZA. Približne 310 štvorcových metrov výtlkov opravila v Prievidzi od začiatku roka do minulého týždňa Správa majetku mesta Prievidza. Ďalších 140 je vyfrézovaných na Nábrežnej ulici a čaká na pokrytie novým asfaltom. Opravy výtlkov budú ešte pár týždňov pokračovať, no samospráva už chystá aj komplexné opravy viacerých úsekov vozoviek. Na tento účel dá v roku 2013 viac ako 800-tisíc eur.
Primátorka mesta Katarína Macháčková (nezávislá) vykonala minulý týždeň v Správe majetku mesta Prievidza kontrolný deň. Priamo v teréne sa presvedčila, ako táto mestská spoločnosť pokračuje v odstraňovaní výtlkov a v čistení ulíc po zime. „Osobitne som sa zamerala na Ulicu Clementisa, ktorú pre mesto opravila súkromná firma. Objavili sme totiž na nej viaceré nedostatky. V rámci reklamácie budeme trvať na ich odstránení,“ vyhlásila primátorka. Správa majetku mesta opravuje výtlky systematicky, podľa vopred stanoveného plánu. „Prioritu majú hlavné cestné ťahy, po ktorých jazdia aj autobusy MHD. Samozrejme, podstatné je aj to, kde sa aký výtlk nachádza. Ak je niekde vo vedľajšej uličke veľká jama, snažíme sa ju čo najskôr zaplátať,“ povedal František Galis zo Správy majetku mesta Prievidza. Dodal, že opravy výtlkov nie sú vôbec lacná záležitosť, pretože tona studenej obaľovanej zmesi, s ktorou teraz pracujú, stojí 336 eur. Na odstraňovanie výtlkov dala radnica od začiatku roka 18-tisíc eur. Mesto pláta jamy len na miestnych cestách, ktoré má vo svojom vlastníctve. Netýka sa to teda hlavného ťahu vedúceho cez Prievidzu v smere od Novák na Nedožery-Brezany, ktorý patrí štátu. Ulicu Hviezdoslavovu, A. Hlinku a Bojnickú cestu zas spravuje Trenčiansky samosprávny kraj.
Opravy výtlkov však nemajú nič spoločné s rekonštrukciou ciest, ktorú mesto naplánovalo na tento a ďalšie dva roky. Pre samosprávu je to momentálne najväčšia priorita, preto už vlani zostavila plán obnovy vozoviek a chodníkov. Obsahuje podrobné zmapovanie ich stavu a určuje plán ich opráv. „Uvedomujeme si zlý stav ciest a chodníkov, no najmä to, že niektoré vozovky neboli opravované päťdesiatdva rokov. Väčšina ciest v Prievidzi je v havarijnom stave a ľudia môžu namietať, prečo v tomto roku opravujeme tú – ktorú cestu. Je zložité povedať, ktorá vozovka je v horšom stave ako niektorá iná. Preto sme opravy konzultovali s poslancami jednotlivých volebných obvodov. Do roku 2015 chceme obnoviť súvislé povrchy väčšiny ciest a chodníkov v meste,“ informovala Macháčková s tým, že mesto dá len tento rok na rekonštrukcie ciest viac ako 800-tisíc eur. Momentálne prebieha verejné obstarávanie, podľa primátorky si súťažné podklady prevzalo až jedenásť záujemcov. Víťazná firma by mohla byť známa do konca marca, samotné práce možno začnú už do dvoch mesiacov.
Mesto pri určovaní priorít, ktoré cesty a chodníky tento rok opraví a zrekonštruuje, zohľadňovalo nielen ich stav, ale aj umiestnenie v jednotlivých volebných obvodoch. Komplexne opravené budú tento rok vozovky na uliciach Švéniho, Veľkonecpalskej, Björnsona, Bukovčana, Králika, Krasku, Šafárika, Bernoláka, Gorkého, Ružovej a Na staništi. Rekonštrukcie, teda ešte zásadnejšie opravy ciest, sú naplánované na uliciach Hollého, Králika, Podhorskej a chodník na Björnsona. Zámková dlažba bude uložená na chodníky na uliciach Dlhej, Gorkého a medzi ulicami Dobšinského a Mišúta. V prípade potreby mesto bude operatívne reagovať a opraví aj cesty mimo stanoveného plánu.
Adam a Dominik Krakovskí sú bratia z Ivachnovej. Mladší Dominik je tretiak na Strednej odbornej škole stavebnej v Liptovskom Mikuláši a starší Adam študuje na Strojníckej fakulte Žilinskej univerzity. Okrem toho, že sú súrodenci, majú spoločný zmysel pre inovátorské nápady. Obaja vyhrali v súťaži Stredoškolský podnikateľský zámer roka v Žilinskom kraji. V roku 2012 starší Adam a teraz mladší Dominik. Mladší z bratov Dominik sa do súťaže zapojil tento rok s nápadom dostať opäť do popredia Stirlingov motor. „V roku 1816 ho zostrojili bratia Róbert a James Stirlingovci. Išlo v podstate o tepelný stroj, ktorý bol bezpečný, jednoduchý a najmä veľmi hospodárny. Používal sa, napríklad, pri odčerpávaní vody z baní. Neskôr, na prelome devätnásteho a dvadsiateho storočia, podľahol tlaku spaľovacích motorov s vnútorným spaľovaním či už Dieslov, alebo Ottov motor,“ vysvetlil mladý inovátor.
Využíva širokú skupinu palív
Stirlingov motor by chcel Dominik zabudovať do kotlov na vykurovanie domov. Dokázal by tak vyrábať aj elektrickú energiu pre domácnosť. „Je to motor s vonkajším spaľovaním, to znamená, že tepelná energia, ktorá sa v ňom transformuje na mechanickú, sa privádza zvonku. Vonkajšie spaľovanie je pritom dokonalejšie, lepšie využíva palivo s menším množstvom škodlivých splodín. Naviac žiaden z iných dosiaľ skonštruovaných motorov nie je schopný využiť na pohon takú širokú skupinu palív ako práve Stirlingov motor,“ doplnil Dominik.
Inšpiroval sa zabudnutým strojmi
Motor napojený na teplo z kotla by podľa mladého inovátora poháňal zotrvačník a ten potom generátor napojený do rozvodne elektrickej siete. Vyrobil by elektrický prúd, ktorý by tak dokázal zabezpečiť, napríklad, osvetlenie do celého domu. Dominika inšpiroval minuloročný úspech staršieho brata, tak sa do súťaže tiež prihlásil. Snažil sa prihlásiť praktický nápad, ktorý by bol prínosom pre každodenný život. „Prvý nápad som mal podobný, ale išlo o kombináciu s vodou, no účinok nebol taký, ako som očakával, tak som sa ho vzdal. Druhá alternatíva mi napadla, keď som surfoval po internete. Našiel som stránku so starými zabudnutými strojmi a zaujal ma práve Stirlingov motor,“ doplnil inovátor.
Nápad je len desať percent podnikania
Dominik začal pracovať aj na prototype zariadenia, no potrebuje na ňom vraj ešte doladiť detaily. „Model musím dokončiť, aby som zariadenie dokázal odskúšať. Potom zostavím podrobnú schému, aby som vedel, ako by mohlo celé zariadenie pracovať,“ dodal s tým, že v budúcnosti by chcel s nápadom podnikať. Na trhu by ho dokázal ponúknuť napríklad prostredníctvom väčších firiem. Starší brat Adam povedal, že mal vždy veľa nápadov, preto chcel vždy podnikať a byť samostatný. „Súťaž vás síce motivuje svoj nápad realizovať a ak ešte aj vyhráte, dostane vás do povedomia ľudí, získate isté skúsenosti a aj istotu, že to, s čím ste prišli, je dobré. No nie je to všetko, nápad je len desať percent podnikania. Na ostatnom musíte tvrdo pracovať, robiť analýzy, rozpočty a hlavne si zabezpečiť odbyt. Do podnikateľského nápadu roka išiel ešte minulý rok s ideou ekologických čističiek odpadových vôd, ktoré fungujú bez elektrickej energie, na báze prirodzeného rozkladu.
Vodu čistia baktérie pri koreňoch
„Je to v podstate zariadenie, ktoré dokáže fungovať s minimálnymi nákladmi. Napríklad, ľudia, ktorí používajú, klasické žumpy, nemusia platiť za jej vývoz. Čistička nemá žiadne mechanické časti, takže sa v nej nemá čo pokaziť, nemusíte tak znášať ani náklady na údržbu,“ vysvetlil Dominikov starší brat Adam. Čistička funguje na samo-spáde vody, je to v podstate štrkové pole alebo bazén s vodotesnou fóliou. „Izolácia je dôležitá, aby sa v čističke odpadová voda udržala. Močiarne rastliny vysadené v štrku čistia odpadovú vodu pomocou baktérií, ktoré žijú v okolí ich koreňov. Dokážu rozkladať aj ťažkú odpadovú vodu z umývačky riadu, práčky či kuchynského odpadu,“ doplnil.
Prototyp čističky postavil na záhrade
Adamovi a jeho spoločníkom sa nápad podarilo rozvinúť aj ďalej. Uspeli preto aj v ďalších súťažiach. „Stretli sme sa aj s niekoľkými investormi z Biznis angels, čo je Združenie mladých podnikateľov Slovenska, ktoré sa snaží podporovať začínajúcich podnikateľov a zvyšovať šancu na ich úspech. Predovšetkým rieši problém počiatočného kapitálu. Robili sme aj niekoľko prezentácií pre samosprávny kraj či samosprávy. Plánujeme si založiť vlastnú spoločnosť a na jar by sme už mali pracovať na prvých zákazkách,“ dodal. Adam si za peniaze, ktoré ušetril z letných brigád, postavil už aj prototyp koreňovej ekologickej čističky doma v záhrade. „Napojil som na ňu rodičovský dom, nápad som potreboval odskúšať, aby som potom vedel ľudom aj úradom ukázať, že to funguje. Teraz musíme urobiť ešte projekt. Podobné čističky už na Slovensku síce fungujú, no je ich veľmi málo. Projekt preto porotu a ľudí z biznisu zaujal, že ich na našom trhu neponúka takmer žiadna firma,“ vysvetlil.
Na Slovensku ich je stále málo
Koreňové čistiarne predstavujú podľa A. Krakovského v súčasnosti možnú plnohodnotnú alternatívu k bežným technológiám. „Sú vhodné nielen pre rodinné domy, ale aj pre menšie obce. Uprednostňujú prírodné postupu pred technologickými, šetria energiu i nemalé finančné náklady. Ich nevýhodou je, že zaberajú veľkú plochu, na jedného obyvateľa pripadá až päť metrov štvorcových z plochy čističky. Na internetovej stránke Slovenskej agentúry životného prostredia (SAŽP) sa uvádza, že na Slovensku je zaevidovaných deväť koreňových čističiek odpadových vôd. Najviac ich je v Prešovskom kraji, kde sú funkčné štyri, v Nižných Repašoch, Kružlove, Sačurove a Krásnej Lúke. Oproti, napríklad, Českej republike ich je však veľmi málo. Tam ich funguje približne štyristo.
Megalomanský projekt stroskotal, humenský Disneyland nebude!
Bublina spľasla. Dedinčania z Ptičia a Chlmca zažili veľké sklamanie.
V holandskom Eftelingu funguje podobný zábavný park, ktorý mal byť inšpiráciou.
Dedinčania sa tešili na prácu v obrom zábavnom komplexe, boli preto ochotní odpredať svoje pozemky. Holandská firma plánovala investície za 125 mil. eur. V lokalite Čarna hura, ktorá je súčasťou Vihorlatských vrchov, však napokon nevyrastie nič. Investor už projekt pri Humennom nechce.
Architekti mali jeho vzhľad do detailov premyslený.
Keď pred 5 rokmi prešovská župa spoločne s firmou Darc Leisure verejne ohlásili projekt zábavného parku Vtáčie údolie, miestni boli nadšení. Mal vyrásť medzi obcami Ptičie a Chlmec. „Ľudia sa tešili, že budú mať prácu, pripravovali sa výkupy pozemkov,“ povedal starosta Chlmca Marián Čorný. „Doteraz sa nič nerobí, asi ani nebude,“ dodal. Prešovský samosprávny kraj pripravil 400 zmlúv s vlastníkmi, no tie už stratili platnosť.
Starosta Chlmca Marián Čorný ukazuje kopec hneď nad dedinou, kde mal zábavný park stáť.
„Investor mal vláde preukázať schopnosť prefinancovať projekt. To bola podmienka na udelenie investičného stimulu. Podľa našich informácií sa tak nestalo a projekt považujeme za zastavený,“ uviedla hovorkyňa krajaVeronika Fitzeková. Prípravy vraj skomplikovalo i úmrtie, či choroba konateľov. Spoločnosť Darc Leisure Novému Času potvrdila, že zábavný park pri Humennom nebude. Projekt však majú stále za „živý“, len ho chcú zrealizovať na inom mieste a zrejme v menšom. Podľa všetkého však nie v Prešovskom kraji.
Keď pred 5 rokmi prešovská župa spoločne s firmou Darc Leisure verejne ohlásili projekt zábavného parku Vtáčie údolie, miestni boli nadšení.
Cyperskí politici si úspory skryli pred daňou do zahraničia
Po zamietnutí zdanenia úspor hľadajú Cyperčania peniaze v Rusku. Pomoc poskytla ortodoxná cirkev. Plán B, ktorý počíta so znárodnením sociálnych fondov, Brusel odmieta. Pomôcť môže Gazprom. Banky na Cypre otvoria najskôr v utorok. O pláne na zavedenie dane z vkladov, ktorú napokon cyperský parlament neschválil, a s tým spojeným zatvorením bánk cyperskí politici vedeli vopred. Niekoľko dní predtým, ako eurozóna požiadavku na zavedenie dane predložila ako podmienku získania desaťmiliardovej pôžičky, previedli svoje úspory do zahraničných bánk. Napísal to server Deutsche Wirtschafts Nachrichten. Zo stoviek bankových účtov vraj zmizlo do zahraničia 4,5 miliardy eur. Od začiatku roka cyperské banky prišli už o dvadsať miliárd eur.
Pomoc ponúka aj cirkev
Z Bruselu zaznievajú slová rozčarovania z neschválenia bankovej dane, lebo mala Cypru priniesť 5,8 miliardy eur. S návrhom na pomoc však prišla ortodoxná cirkev. Arcibiskup Chrysostomos II. ponúkol štátu majetok cirkvi, plánuje ho založiť a investovať do dlhopisov. Cirkev má podľa ekonóma Yiannisa Mouzakisa podiely v hoteloch, vlastní v krajine rozsiahle pozemky, hotely či banky. „Má 27 percent v Hellenic Bank Public a päť percent v Bank of Cyprus. Cirkev vlastní aj jeden z najväčších pivovarov v krajine. Hodnotu jej majetku nepoznám,“ dodal pre SME. Cyprus však hľadá spásu pred bankrotom v Rusku. Cyperský minister financií Michalis Sarris priletel do Moskvy. Pomoc prezentoval prepojením ruského biznisu s Cyprom - zo 68 miliárd eur v bankách patrí 25 miliárd ruským oligarchom. Cyprus potrebuje na záchranu 17,5 miliardy eur, istých je len 2,5 miliardy eur, ktoré dostal v roku 2011 od Rusov. V Moskve sa vyjednáva o znížení 4,5­percentného úroku a predĺžení splatnosti úveru až do roku 2016. Keďže Cyperčania prišli aj o 5,8 miliardy z dane, tieto peniaze podľa denníka Daily Telegraph žiadajú od Rusov. Dohoda nepadla, minister má ostať v Rusku dovtedy, kým sa nedohodnú.
Získa Gazprom banku?
Za štedrú pomoc vraj Cyperčania ponúkli svoje banky prakticky zadarmo. Pre obavy z masívnych výberov úspor ostanú zatvorené až do utorka. Pôvodne mali byť otvorené už dnes. Hovorí sa o odpredaji Cyprus Popular Bank, ale aj o predaji Laiki Bank ruskému ropnému gigantu Gazprom, ktorý ovláda štát. Gazprom by si tak mohol posilniť pozíciu na európskom trhu, prípadne získať právo na prieskum zemného plynu na cyperskom pobreží. Ide o osem biliónov kubických metrov. Pôžičku Cypru by zabezpečila Gazprombank, úzko prepojená s Gazpromom. Hovorca Gazpromu správy o ponuke nekomentoval, ale podľa ruskej tlače sa rokovania uskutočnili. Americký ekonóm a kritik eurozóny Nouriel Roubini na Twitteri napísal, že Rusom nejde až tak o zemný plyn, ale na pobreží chcú postaviť vojenskú základňu. Ruská štátna zbrojárska firma Rosoboronexport vyváža ruské zbrane cez Cyprus do vojnou zmietanej Sýrie.
Plán B je nereálny
Cyperčania vyjednávajú aj s eurozónou. Predstavili plán B, ktorý počíta so znárodnením dôchodkových fondov. Získali by 4,2 miliardy eur, z ktorých by sa nakúpili štátne dlhopisy. Rovnako postupoval aj maďarský premiér Viktor Orbán, ktorý pred dvoma rokmi znárodnil penzijné fondy. Súčasťou cyperského plánu, ktorého detaily nikto nepozná, má byť aj vytvorenie štátnej spoločnosti, ktorá by s pomocou Bruselu a Moskvy nadopovala banky kapitálom. Eurozóna však podľa informácií denníka Wall Street Journal navrhnuté riešenie odmieta, pretože nezabezpečí udržateľný dlh krajiny v budúcnosti. Ranu pod pás v stredu Cyperčanom uštedrila aj Európska centrálna banka (ECB). Odmietla kapitálovo posilniť banky, ak sa otvoria a nebudú mať dostatok peňazí na vyplácanie úspor. Člen Rady guvernérov ECB Jörg Asmussen pre denník Die Zeit povedal, že to nie je možné, pretože kapitál poskytujú solventným bankám. „A o solventnosti bánk existujú vážne pochybnosti. A to najmä bez existujúceho plánu na ich rekapitalizáciu,“ dodal.
Babišova firma dodala českému Tescu salámu, našli v nej konské mäso
V balenej saláme Hercules našli konské mäso. Výrobcom je česká firma Masná Studená, salámy už stiahli z predaja.
Laboratórne testy, ktoré si dalo urobiť české Tesco Stores ukázali, že v saláme jeho vlastnej značky je konské mäso.
České Tesco Stores dnes stiahlo z predaja výrobok svojej vlastnej značky, ich vlastné laboratórne testy ukázali, že je v ňom konské DNA.Našli ho v 300-gramovej balenej saláme Hercules od českého výrobcu Masna Studená. Firma Masna Studená patrí do skupiny Krahulík podnikateľa Andreja Babiša. Médiám sa reťazec priznal cez tlačovú správu. Babišov hovorca odkázal, že mäso v saláme doviezli z Talianska. „S dodávateľom sa snažíme celú záležitosť riadne prešetriť,“ povedal za český reťazec Tesco Stores Jiří Mareček. Spoločnosti, ktorá pre Tesco výrobok dodáva prekontrolovali ďalších päť výrobkov, v tých už konské mäso nenašli. "Našich zákazníkov budeme o všetkých výsledkoch informovať otvorene,“ doplnil Mareček.
Firma plánuje výsledky zverejňovať na svojom špeciálnom webe.
Česká polícia si k poslancom dovolí viac, zrušili si imunitu
Českí poslanci si v stredu na osemnásty pokus zrušili doživotnú imunitu. Znamená to, že polícia bude môcť stíhať poslancov a senátorov až po skončení funkcie, ak ich kolegovia odmietnu vydať počas ich mandátu.
Eskorta privádza poslanca a bývalého stredočeského hejtmana Davida Ratha obvineného z korupcie pred súd.
Českí poslanci a senátori sa už neschovajú za doživotnú imunitu. V parlamente na osemnásty pokus prešla zmena ústavy rušiaca doživotnú imunitu vrcholných politikov.
Po Snemovni ju v stredu schválil aj Senát. Je to teda definitívne, prezident Miloš Zeman totiž do ústavného zákona zasiahnuť nemôže, informuje portál iDnes.cz.
Prakticky zmena znamená, že polícia bude môcť stíhať poslancov a senátorov, až po skončení funkcie, ak ich kolegovia odmietnu vydať počas ich mandátu.
Žiadny poslanec a senátor sa tak už za svoju imunitu neschová.
Rath je len slabý odvar La Maestry
Nový mexický prezident Peňa Nieto a jeho staronová strana sa vracajú k starým praktikám. Zatknutej šéfke mexických odborov by mohol závidieť aj David Rath. V skutočnosti ide o politickú pomstu. Postkomunistická Európa má s korupciou bohaté skúsenosti. Ale aj taký David Rath s miliónmi v škatuli od vína je v latinskoamerickom kontexte iba trochár. V Mexiku skončila za mrežami šéfka školských odborov Elba Esther Gordillo. „La Maestra“, ako ju familiárne volali, spreneverila dve miliardy pesos (približne 120 miliónov eur). Z peňazí učiteľov si platila plastické operácie, súkromné lietadlá, domy v americkom San Diegu či šaty od najdrahších dizajnérov. Obyčajný pozorovateľ sa až čuduje, ako mohla vyše dve dekády unikať pozornosti justície. Nákladný životný štýl dávala ostentatívne najavo, pritom oficiálne poberala iba učiteľský plat.
Mexické školské odbory združujú jeden a pol milióna učiteľov a sú silnou záujmovou skupinou. Gordillová na jej čele ovplyvňovala volebné výsledky, získavala si priazeň politikov a kupovala beztrestnosť. Jej zatknutie vyzerá na prvý pohľad pozitívne. V skutočnosti išlo o chladný politický kalkul. Gordillová skončila za mrežami iba deň potom, čo novozvolený prezident Peňa Nieto podpísal reformu vzdelávacieho systému. Tú „La Maestra“ odmietala a vyhrážala sa škrajkmi. Navyše, práve s Peňom a jeho stranou PRI sa Gordillová pred pár rokmi rozkmotrila, keď podporila konkurenčný PAN. Pamätníkom sa pri jej zadržaní ihneď vynorili spomienky na rok 1989, keď novozvolený prezident Salinas nechal zatknúť podobne skorumpovaného šéfa ropných odborov. Ponúka sa teda jediný záver - vláda PRI je po desiatich rokoch v opozícii späť a používa osvedčené praktiky z minulosti.
Verejnosti podhodí nenávidenú a znepriatelenú osobu s cieľom získať si sympatie a vyvolať zdanie, že robí reformy a bojuje proti korupcii. Tých svojich však necháva nedotknutých.
Nemci zakladajú novú stranu, ktorá chce skoncovať s eurom
Figurínu Angely Merkelovej spálili Španieli na sv. Jozefa počas sviatku Fallas vo Valencii. Nemecká kancelárka sa pre južanské krajiny stala symbolom krízy. Každý štvrtý Nemec by dal v septembri hlas strane, ktorá by chcela odchod krajiny z eurozóny. V apríli im to sľúbi Alternatíva pre Nemecko. BERLÍN. Sú to väčšinou muži nad 50 rokov, dobre situovaní, vzdelaní. Ekonómovia, podnikatelia, novinári, politici. V apríli založia novú protieurópsku politickú stranu, ktorá má jediný cieľ – skoncovať s eurom a vrátiť sa k nemeckej marke. Nová strana nemusí v septembrových parlamentných voľbách uspieť, i tak môže ohroziť kancelárku Angelu Merkelovú a naštartovať v Nemecku protieurópsku diskusiu, na akú Európa nie je zvyknutá.
Na zozname členov novej strany sú zvučné mená. Ako Hans-Olaf Henkel, bývalý výkonný riaditeľ IBM v Európe a expredseda vplyvného nemeckého zväzu priemyselníkov (BDI), či trojica ekonómov Wilhelm Hankel, Karl Albrecht Schachschneider a Joachim Strabatty, ktorí sa pred troma rokmi pokúšali pred nemeckým ústavným súdom spochybniť záchranné balíčky pre eurozónu. A vedie ich Bernd Lucke, ktorý bol 33 rokov členom kresťanských demokratov (CDU) Angely Merkelovej. V roku 2011 vystúpil na protest proti záchrane eura. V apríli založia Alternatívu pre Nemecko a jej hlavným bodom bude rozpustenie eurozóny a návrat k národným menám. „Nemecko nepotrebuje euro. Ostatným krajinám len škodí,“ píše sa v ich programe. Na prvé stretnutie prišlo minulý týždeň 1200 stúpencov. Organizátori neďaleko Frankfurtu čakali dvesto hostí. Rovnaký ohlas majú na Facebooku, pre nemecké médiá je to téma. Členovia budúcej strany sú euroskeptici, ktorí svoje názory šíria roky. Henkel dávno požaduje rozdelenie eura na severné (silnejšie) a južné (slabšie) euro. Lucke je proti ďalším záchranným balíčkom a žiada referendum pre krajiny eurozóny, aby mohli slobodne rozhodnúť o svojom odchode.
Odporcov je dosť
Protieurópske strany zatiaľ nemali v Nemecku úspech a trvali len krátko. Nemci sú stále za euro. Pribúda však tých, ktorí sú nespokojní so záchranou južných štátov.
Podľa nedávneho prieskumu agentúry Emnid si každý štvrtý Nemec vie predstaviť, že by v septembri volil stranu, ktorá by žiadala vystúpenie Nemecka z eurozóny.
„Dvadsaťšesť percent je relatívne vysoké číslo. Ukazuje, že potenciál pre novú protestnú stranu tu je,“ povedal pre týždenník Focus šéf agentúry Klaus-Peter Schöppner.
To ešte v prieskume nespomenuli novú stranu. Alternatíva pre Nemecko môže zmeniť pomery v krajine, aj keby sa do Bundestagu v septembri nedostala.
„To nie sú ľudia, ktorí sú v úzkych. Sú to ľudia, ktorí sa boja, že stratia svoju životnú úroveň. To môže poškodiť vládnej koalícii CDU/CSU a FDP viac ako opozičná sociálna demokracia (SPD),“ povedal pre Wall Street Journal Gero Neugebauer, politológ zo Slobodnej univerzity v Berlíne.
Len odoberie hlasy
Stačí, ak nová strana odoberie vládnym konzervatívcom (CDU/CSU) a liberálom (FDP) hlasy a prekazí im pokračovanie v doterajšej koalícii. Podľa februárových prieskumov nemajú jasnú väčšinu hlasov ani koalícia, ani opozícia. Vzniknúť by potom mohla veľká koalícia CDU/CSU a SPD, ktorá by mala v parlamente veľkú väčšinu, ale už v minulosti znamenala priveľa kompromisov, ktoré škodili obom veľkým stranám. Preto ju pred štyrmi rokmi Nemci vymenili za koalíciu CDU/CSU a FDP. Šancu má aj koalícia sociálnych demokratov, Zelených a postkomunistickej Ľavice. Nová strana vznikne v apríli a má čo robiť, ak chce kandidovať v septembrových voľbách. Potrebuje nazbierať dvetisíc podpisov v každej zo 16 spolkových krajín a získať nemalú sumu peňazí, aby sa predstavila voličom, čo zatiaľ nemá. Podľa odhadu šéfa agentúry Forsa Manfreda Güllnera získa nová strana menej ako jedno percento. Aj to môže stačiť. V nedávnych krajinských voľbách v Dolnom Sasku prišla CDU o moc, lebo jej chýbalo 1,1 percenta hlasov.
Hrôza so šťastným koncom: V Poľsku pochovala zem 19 baníkov
Záchranári vyhĺbili tunel, aby zo šachty medenej bane Rudna na juhozápade Poľska vyslobodili zavalených 19 baníkov.
Bane v oblasti Rudna. Zem tu zasypala 19 baníkov, všetci našťastie prežili.
Hovorca banskej spoločnosti KGHM Dariusz Wyborski informoval, že všetci baníci sú živí a po jednom vychádzali cez tunel na povrch. Informovala o tom agentúra Reuters. Závalu predchádzalo zemetrasenie, ktoré v oblasti zaregistrovali v utorok po 22.00 h. Baníci ostali uväznení asi v hĺbke 600 metrov. Niekoľko hodín s nimi nebol žiadny kontakt, keďže počas otrasov sa poškodili komunikačné linky medzi dispečingom a šachtou. Preto sa aj v pôvodných správach uvádzalo, že v šachte zostalo 18 baníkov. Baňa Rudna sa nachádza neďaleko dediny Polkowice v oblasti Sliezska v blízkosti hraníc s Nemeckom a Českom. Jej majiteľom je štátom kontrolovaná spoločnosť KGHM, ktorá je v Európe druhým najväčším producentom medi. 1 20 pel zsl
Varšava vybuduje vlastný protiraketový štít
Poľsko vybuduje svoj vlastný protiraketový štít, ktorý bude súčasťou obnovy armády, do čoho vláda v najbližších desiatich rokoch investuje celkovo takmer 34 miliárd eur.
Minister obrany USA Chuck Hagel v sobotu oznámil, že Spojené štáty zrušia piatu fázu budovania európskeho protiraketového systému.
Potvrdil to v stredu poľský minister zahraničných vecí Radoslaw Sikorski, ktorý tak urobil krátko po americkom oznámení, že Washington ruší poslednú fázu ich európskeho protiraketového systému. Poľský vzdušný obranný štít bude podľa Sikorského súčasťou amerického systému a raketovej obrany NATO.
Šéf rezortu diplomacie pred plénom parlamentu uviedol, že Varšava bude mať vlastné „rakety, vrtuľníky, obrnené vozidla, ponorky a bezpilotné lietadlá“, no NATO zostane „garantom bezpečnosti“. Sikorski s týmto prejavom vystúpil po minuloročnej výzve prezidenta Bronislava Komorowského, podľa ktorého si poľsko musí zabezpečiť vlastnú ochranu svojho územia.
Nový minister obrany USA Chuck Hagel v sobotu oznámil, že Spojené štáty zrušia poslednú piatu fázu budovania európskeho protiraketového systému. Ako dôvody uviedol „problémy vo vývoji“ ako aj škrty v armáde. V Poľsku tak pravdepodobne nebudú rozmiestnené americké protirakety, ktoré mali Európu chrániť pred strelami s krátkym a stredne dlhým doletom prichádzajúcim z Blízkeho východu. Tento krok môže zlepšiť vzťahy medzi USA a Ruskom, ktoré projekt európskeho protiraketového dáždnika od začiatku kritizovalo.
Američania namiesto toho umiestnia viac protirakiet na Aljaške, ktoré ich majú chrániť pred potenciálnymi útokmi napríklad zo strany Severnej Kórey. Súčasťou poslednej fázy protiraketového štítu malo byť umiestnenie protirakiet typu SM-3 v Poľsku, ale pravdepodobne aj v Rumunsku. Malo ísť o kľúčovú ale aj najspornejšiu súčasť celého projektu.
Projekt amerického protiraketového systému v Európe je tak ohrozený a jeho výsledná podoba zatiaľ nie je známa. Jedným z dôsledkov tohto kroku môže byť obnovenie rokovaní medzi USA a Ruskom o ďalšom zredukovaní jadrového arzenálu.
Škandál v USA: Lekár a sestry nemilosrdne zabíjali novorodencov
Spojenými štátmi otriasa príšerný nemocničný škandál. Lekár a jeho sestry sú obvinení, že nemilosrdne zabíjali neželané novonarodené deti, ktorých matky boli z chudobných pomerov. Lekár so svojím tímom zabíjal novonarodené deti. Pred americký súd sa postavil lekár Kermit Gosnell (72) z nemocnice vo Filadelfii. Spolu so svojimi asistentkami je obvinený z toho, že matkám z chudobných pomerov pomáhal zbaviť sa nechcených novorodencov. Najstrašnejšie na prípade je podozrenie, že nechal ženy, aby svoje deti vynosili. Po pôrode mal ich životy ukončiť prerušením miechy a chrbtice! Celá hrôza vyšla najavo, keď na jeho klinike zomrela 41-ročná pacientka na predávkovanie liekmi. Lekár je teraz obvinený nielen zo zabitia tejto pacientky, ale aj siedmich novorodencov.
POMÁHALA MU ASISTENTKA
Gosnellovi pri jeho ohavných činoch pomáhala asistentka Adrienne Motonová (35). Žena, ktorá u lekára aj bývala a na klinike bola zamestnaná načierno, si podľa vlastných slov najskôr neuvedomovala, že by robila niečo zlé. V rokoch 2005 až 2008 podávala lieky pacientkam a obsluhovala ultrazvuk. Okrem toho však pomáhala svojmu šéfovi zbavovať sa neželaných plodov a predčasne narodených detí. Na súde asistentka opísala príšerný prípad, keď si musela poradiť s dieťaťom narodeným na toalete. Na dotvorenie obrazu krutosti postačí, keď povieme, že na svoj čin použila nožnice.
TVRDIA KAŽDÝ INÉ
Pred súdom priznala svoju vinu a teraz jej hrozí až 40-ročné väzenie. Naopak lekár svoju vinu odmietol. Tvrdí, že ani jedno dieťa sa nenarodilo živé. Výpoveď jeho asistentky však tvrdí niečo iné. Ďalší podriadení lekára zatiaľ nevypovedali.
V USA pouličný predaj zbraní nezakážu, nemá podporu senátu
Šéf demokratickej väčšiny v Senáte Harry Reid oznámil, že zákaz predaja útočných strelných zbraní nemá potrebnú podporu zákonodarcov. V USA môže pouličný predaj zbraní pokračovať, zákaz nemá podporu. V Spojených štátoch sa nezakáže predaj útočných ručných strelných zbraní, ako sa o to usiluje americký prezident Barack Obama. Podľa zahraničných agentúr je to jasné potom, čo šéf demokratickej väčšiny v Senáte Harry Reid oznámil, že tento krok nemá potrebnú podporu zákonodarcov a bude odstránený z návrhu zákona, ktorý má sprísniť držanie strelných zbraní v krajine. Zákaz poloautomatických útočných zbraní, ktorý presadzuje Biely dom, nemá podporu ani 40 senátorov, pričom k jeho zavedeniu by bolo potrebných minimálne 60 zo 100 členov Senátu, vysvetlil Reid.
ODMIETAVÍ SENÁTORI
Jeho demokrati majú 55 kresiel, čo znamená, že návrh odmietajú aj niektorí senátori z radov Obamových demokratov. "Mali by sme znovu zaviesť zákaz útočných zbraní vojenského typu a limit desiatich nábojov pre zásobníky. A to si zaslúži hlasovanie v Kongrese, pretože vojnové zbrane nemajú miesto na našich uliciach," povedal vo februári prezident Obama. Sprísnenie zákonov o držaní strelných zbraní vytýčil ako jednu z hlavných priorít začínajúceho druhého funkčného obdobia.
STREĽBA ADAMA LANZU
Kampaň za zákaz poloautomatických zbraní začal po decembrovom útoku mladíka v základnej škole v meste Newtown v Connecticute, kde pri bezhlavej streľbe zabil 20 detí a šesť dospelých. Mladík strieľal z poloautomatickej pušky typu Bushmaster XM15, civilná verzia útočnej vojenské zbrane so zásobníkom na 30 nábojov. Pušku si legálne kúpila vrahova matka, ktorú syn pred odchodom do školy aj zastrelil.
Cez šok, ktorý tento a ďalšie podobné udalosti v krajine v posledných rokoch vyvolávajú, má obmedzovanie zbraní medzi obyvateľmi menšinovú podporu. Právo vlastniť zbraň na svoju obranu zaručuje Američanom ústava. Biely dom verí, že sa mu podarí aspoň zlepšiť registráciu predaných zbraní a sprísniť podmienky pre ich nákup a domáce uloženie.
Sochu slobody opäť otvoria pre verejnosť ešte pred Dňom nezávislosti
Socha slobody, ktorú úrady uzatvorili pre verejnosť po vyčíňaní hurikánu Sandy v októbri minulého roka, bude znovu sprístupnená ešte pred Dňom nezávislosti, ktorý tradične pripadá na 4. júla.
Sochu Slobody by mali po hurikáne Sandy opäť otvoriť pre verejnosť.
Socha slobody bude po hurikáne Sandy opäť prístupná verejnosti. Októbrová superbúrka síce nespôsobila žiadne škody na konštrukcii sochy samotnej, avšak podpísala sa na okolitých stavbách na ostrove Liberty Island, na ktorom stavba stojí.
Voda zaplavila tri štvrtiny ostrova a dosahovala miestami až 2,5 metra, v dôsledku čoho bolo poškodené zábradlie, prístupové chodníky, elektroinštalácia aj podporná konštrukcia objektu.
Úrady nemohli stanoviť presný dátum znovuotvorenia, nakoľko predtým ešte bude nutné vyhodnotiť bezpečnostné riziká spojené s obnovou prevádzky pamiatky. Americký minister vnútra Ken Salazar však naznačil, že dátum by mohli stanoviť už budúci týždeň.
Deň nezávislosti by bol však symbolický, nakoľko postava Slobody pod svojou ľavou pažou drží dosky, predstavujúce americké Vyhlásenie nezávislosti, podpísané 4. júla 1776.
Pamiatka ročne priláka viac než 3,5 milióna návštevníkov z celého sveta, čím sa radí medzi najnavštevovanejšie atrakcie v New Yorku. Je tak v záujme newyorskej administratívy otvoriť Sochu slobody pre verejnosť ešte pred začatím letnej turistickej sezóny.
Lufthansa pre štvrtkový štrajk zruší množstvo letov
Spoločnosť pre štrajk zruší vnútrozemské a európske lety.
FRANKFURT NAD MOHANOM. Štrajk zamestnancov nemeckej leteckej spoločnosti Lufthansa za zvýšenie platov vo štvrtok značne naruší leteckú dopravu v Nemecku.
Vyplýva to z dnešného vyhlásenia spoločnosti, ktorá v dôsledku štrajku zrušila množstvo letov, informovala agentúra DPA.
Lufthansa uviedla, že jej personál plánuje štrajkovať na letiskách vo Frankfurte nad Mohanom, Mníchove, Düsseldorfe, Berlíne, Hamburgu, Kolíne nad Rýnom a mnohých ďalších miestach od 05.00 h do 12.00 h SEČ.
Štrajk sa dotkne vnútrozemských a európskych letov, pričom spoločnosť zruší väčšinu svojich domácich a stredne dlhých letov. Predpokladá však, že dlhé lety budú vybavované načas.
Štrajková akcia zorganizovaná odborovým zväzom Verdi prichádza pred ďalším kolom vyjednávaní, ktoré sa uskutoční v piatok a jeho predmetom bude 5,2-percentné zvýšenie platov pre približne 33.000 zamestnancov a ochrana pred prepúšťaním.
Lufthansa namiesto splnenia požiadaviek zamestnancov vyzvala na zvýšenie produktivity práce.
Spoločnosť vo februári oznámila, že vlani zaznamenala zisk takmer jednej miliardy eur, ale napriek tomu v snahe o zníženie nákladov hodlá zrušiť 700 pracovných miest a zbaviť sa akcionárskych dividend za rok 2012.
Podľa vyjadrenia spoločnosti by malo k zrušeniu pracovných miest dôjsť v roku 2017 v jej kolínskej centrále a ďalších oddeleniach. V dlhodobejšom horizonte chce Lufthansa celosvetovo zrušiť až 3500 pracovných miest.
Podpora Fideszu stúpla z 18 na 24 percent
Preferencie Fideszu stúpli z 18 na 24 percent. Maďarský premiér Viktor Orbán.
BUDAPEŠŤ. Maďarskí voliči prejavili za uplynulý mesiac výraznejší záujem o politiku, z čoho najviac ťažili vládny Fidesz a opozičná Maďarská socialistická strana (MSZP). Vyplýva to z dnes zverejnených výsledkov prieskumu maďarského inštitútu Ipsos, podľa ktorého Fideszu stúpli za mesiac preferencie o šesť percent na 24 percent a socialistom o tri percentá na 16 percent.
Fidesz dosahoval naposledy také dobré výsledky v lete 2011. Tábor jeho priaznivcov má 1,9 milióna členov. MSZP podporuje 1,3 milióna maďarských voličov. Opozičné ultrapravicové Hnutie za lepšie Maďarsko-Jobbik si v marci udržalo osempercentnú podporu opýtaných, mimoparlamentnú stranu expremiéra Gordona Bajnaiho Spolu 2014 by volilo päť percent. Ochranársku stranu Politika môže byť iná (LMP) zaznamenala pokles preferencií z doterajších troch až štyroch percent v uplynulých mesiacoch na dve percentá a Demokratická koalícia ďalšieho expremiéra Ferenca Gyurcsánya si zachovala podporu jediného percenta respondentov.
To bola šupa! Na autobusovej zastávke zabilo auto päť ľudí
Nešťastie! Jedno z dvoch áut, ktoré sa na Ukrajine zrazili, sa odrazilo do ľudí na zastávke a piatich zabilo.
Na zastávke autobusu zahynulo päť ľudí.
Najmenej päť ľudí prišlo dnes v ukrajinskom Dnepropetrovsku o život, keď sa po zrážke dvoch automobilov jeden z nich odrazil do skupiny osôb čakajúcich na neďalekej autobusovej zastávke. Ďalšie štyri osoby utrpeli ťažké zranenia, informovala dnes ukrajinská civilná ochrana.
Príčinou zrážky vozidiel bola podľa prvých poznatkov vyšetrovateľov neprimeraná rýchlosť jedného z nich. Oboch vodičov, ktorí vyviazli bez zranení, zadržali. Test ani u jedného z nich neukázal prítomnosť alkoholu v organizme.
Ako vyplýva z informácií internetového portálu segodnya.ua, medzi obeťami tragickej nehody sú i matka a jej deväťročný syn, ktorí smerovali ráno do školy, v ktorej žena pracovala ako tajomníčka.
Prokurátorka Dnepropetrovskej oblasti Natalia Marčuková informovala, že na oboch vodičov uvalia 60-hodinovú väzbu. Po skončení procesných úkonov vyšetrovania a objasnení miery zavinenia bude voči jednému z nich alebo obom vznesené obvinenie. Doterajšie poznatky prokuratúry vraj naznačujú podiel viny oboch vodičov.
Istý americký zlodej vrátil 1200 dolárov majiteľovi obchodu, ktorý vylúpil pred 30 rokmi!
Zlodej po 30 rokoch vrátil ukradnuté peniaze a ospravedlnil sa obeti.
Neznámy muž poslal policajtom v štáte Michigan 1200 dolárov a list, v ktorom žiadal, aby vyhľadali majiteľa obchodu, ktorému ukradol peniaze pred 30 rokmi, informuje kanál Wood TV. V liste uviedol adresu obchodu a poprosil, aby sa okradnutému podnikateľovi v jeho mene ospravedlnili. Dodal, že ukradol iba 800 dolárov, ďalších 400 pridal ako úroky. Zlodej sa priznal, že celý ten čas ho mučili výčitky svedomia.
Policajti nakoniec našli majiteľa obchodu a vrátili mu peniaze. Obchodník ostal z počinu zlodeja v šoku. Šerif Bob Baker dodal, že sa nebude snažiť nájsť lúpežníka, pretože zločin je už dávno premlčaný. Okrem toho podľa neho pre zlodej bolo dostatočným trestom to, že ho 30 rokov zožieralo svedomie.
Kenského prezidenta budú súdiť za zločiny voči ľudskosti
Kenský prezident Uhuru Kenyatta čelí obvineniam za krviprelievanie po voľbách v Keni v roku 2007.
PARÍŽ. Hlavná prokurátorka Medzinárodného trestného súdu (ICC) Fatou Bensoudová dnes oznámila, že novozvolený kenský prezident Uhuru Kenyatta bude čeliť procesu pre obvinenia zo zločinov proti ľudskosti.
Termín súdu je zatiaľ neznámy, uviedla agentúra Reuters. Kenyatta, ktorého nedávne zvolenie spochybňuje jeho protikandidát, čelí so svojimi spolupracovníkmi obvineniam za krviprelievanie po voľbách v Keni v roku 2007. Kým sa v krajine v apríli 2008 podarilo vytvoriť vládu národnej jednoty, zahynulo pri násilnostiach viac ako 1000 ľudí a státisíce ušli zo svojich domovov. Kenyattovi právnici požadovali, aby obvinenia voči nemu boli stiahnuté podobne ako v prípade spoluobvineného Francisa Muthauru.
Hlavnými dôvodmi odvolania žaloby v tomto prípade bolo rozhodnutie kľúčového svedka stiahnuť výpoveď, ako aj nedostatočná spolupráca zo strany kenskej vlády.
Mal všetko, teraz nemá nič: Brit vyhral 2,1 milióna, všetko prehajdákal!
WETHERBY - Brit, ktorý v roku 2005 vyhral v lotérii 1,8 milióna libier (2,1 milióna eur), sa priznal, že všetky peniaze už minul a na účte mu ostalo len úbohých desať libier (11,6 eur). Teraz mu nezostáva nič iné, len trpko spomínať na časy, kedy sa topil v luxuse.
Roger Griffiths sa po výhre nádejal, že peniaze zabezpečia jeho rodinu do konca života a už sa tak nebude musieť strachovať o jej budúcnosť. Stal sa však presný opak. Pravda je totiž taká, že ako hospodár sa vôbec neosvedčil a celú výhru rozhajdákal bez uváženia na luxusné veci a dovolenky.
Roger s manželkou Larou pri preberaní šeku
Prvou vecou, do ktorej štyridsaťdvaročný muž zainvestoval, bola kapela, v ktorej kedysi hrával. Za 25 tisíc libier prenajal štúdio, aby nahrali album, z ktorého sa potom predalo len 600 kópií. Samozrejme nechýbali ďalšie svetské radosti v podobe domu za 670 tisíc libier, niekoľkých športiakov vrátane Porsche či výletov do New Yorku, Dubaja, Monaka a Malorky. Žene za 200 tisíc libier kúpil salón krásy a deti poslal do súkromnej školy, ktorá ho ročne stála 10 tisíc. Griffiths naplnil svoju garáž luxusnými autami
Po pár rokoch ale nastal moment, ktorý všetko zmenil, napísal Daily Mail.. Griffiths zle investoval a tvrdo na to doplatil. Prišiel nielen o svoje bohatstvo, ale aj rodinu. Manželka Lara od neho odišla a nechala ho napospas osudu.
"Mal som všetko a teraz nemám nič. Som na tom tak zle, že mi museli požičiať rodičia," hovorí Roger, ktorý sa v snahe zbaviť sa dlhov vrátil do práce. "S odstupom času môžem povedať, že výhra v lotérii bola ako smrteľná otrava, ktorá mi zničila život," smutne dodáva.
Otrasné VIDEO z Číny: Otec na ulici zmlátil dcérku kvôli zašpinenému autu!
Dcérku tyranský otec aj kopol
Deti sú všade rovnaké. Zmysel pre poriadok v útlom veku ešte príliš vyvinutý nemajú a tak po nich musí takmer vždy upratať niekto iný. To ale určite nie je dôvod na to, aby boli bité ako žito. Istého Číňana napríklad vytočilo, že mu dieťa narobilo bordel v aute. Následný trest bol naozaj krutý.
Každý rodič musí rátať s tým, že jeho ratolesť občas narobí neporiadok. Väčšinou za to zlízne slovné napomenutie, prípadne jednu "výchovnú". Číňan z nasledujúceho videa má ale iné výchovné metódy. Po tom, ako mu dcérka nechala v aute prázdne vrecko od jedla, ju potrestal spôsobom, aký by sa sociálnym úradom zrejme príliš nepáčil.
Najprv dievčatko zbil po zadku a potom ho odvliekol ku neďalekému zábradliu, kde mu dlaňami stláčal hlavu tak, akokeby ju chcel rozpučiť.
Potom sa znovu vybral k vozidlu, aby upratal jeho interiér. Dcéra sa za ním rozbehla, vedomá si toho, že ho poriadne nahnevala. On ju ale opäť začal biť, akokeby ani nebola jeho dieťaťom.
Muž si okamžite po tom, ako sa video objavilo na internete, vyslúžil obrovskú kritiku. "Chúďa dieťa! Keď to vidím, mám chuť jeho otcovi dať poriadne po držke," napísal jeden z užívateľov. "Dúfam, že zaplatí za to, čo svojej dcére spravil. Nie aby bol rád, že ho Boh požehnal takým darom, akým deti sú, ale on ju ešte mláti, akoby to ani nebol živý tvor," pridáva sa druhý.
Tento prípad nie je zďaleka jediný, ktorý poukazuje na nezvyčajnú krutosť v Číne. V roku 2011 tam napríklad dodávka zrazila dvojročné dievčatko. Hoci ležalo na zemi a krvácalo, nikto si ho nevšimol, nieto ešte, aby mu pomohol. O chvíľu ho dokonca prešlo ďalšie auto. Jüe Jüe nakoniec v nemocnici ťažkým zraneniam podľahla.
Riziko povolania roztlieskavačky: Po drsnom páde na hlavu skončila v nemocnici!
Zranenú roztlieskavačku Atlanty Hawks museli odniesť na nosidlách
ATLANTA - Nie len samotní športovci, ale aj roztlieskavačky, ktoré sú už tradične príjemným spestrením športových podujatí, musia byť pri svojej činnosti opatrné. Nedávno sa o tom presvedčila cheerleaderka klubu zámorskej NBA Atlanta Hawks, ktorá utrpela nepríjemný pád.
Stalo sa tak v utorkovom nočnom súboji Atlanty Hawks, ktorá v domácej Philips aréne privítala Dallas Mavericks. K incidentu došlo v prestávke medzi treťou a štvrtou štvrtinou, kedy roztlieskavačky tradične svojimi tanečnými kreáciami bavili divákov. Publikum sa prizeralo na nešťastné pošmyknutie a následný pád roztlieskavačky Kristen, ktorá po náraze hlavy a krku bola zdravotníkmi po krátkom ošetrení odnesená na nosidlách a následne prevezená do nemocnice.
Atlante sa nevydarilo ani samotné strenutie proti Dallasu, domáci ako favorit zápasu svojmu súperovi podľahli 113:127.
"Želáme všetko dobré roztlieskavačke, ktorá mala nehodu na ihrisku", začal pozápasovú tlačovku tréner Atlanty Larry Drew. "Podľa toho čo sme počuli je na tom dobre a veríme, že všetko bude v najlepšom poriadku," dodáva kouč Hawks.
Brutálne rockové trio: V bielych slipoch odohrali za pol hodiny 100 hitov
V Austrálii je v tejto časti roka horúco. Možno práve preto sa trojica hudobníkov, ktorí si hovoria Bareback Titty Squad, rozhodla odohrať "garážový" koncert pozostávajúci zo stovky najhorúcejších hitov roka 2012 podľa ankety poslucháčov rádia Triple J. A keďže je tam zrejme naozaj veľmi horúco, odohrali ich len v "spoďároch".
Rádio Triple J je austrálskou obdobou slovenského Rádia_FM - zameriava sa najmä na domácu a svetovú alternatívnu hudbu. V spolupráci s triom Bareback Titty Squad (BBTS) ju prezentuje skutočne unikátnym spôsobom. Sto najväčších minuloročných hitov tohto rádia sa kapele podarilo vtesnať do 32 minút, pričom prechody medzi útržkami skladieb sú viacmenej plynulé.
Vypočujte si hity interpretov ako M.I.A., Alt-J, Santigold, Lana Del Rey, Jack White, Muse, Avicii, Kanye West & Jay-Z, Grimes, Two Door Cinema Club, Florence and the Machine, Mumford & Sons, The xx, The Black Keys, Artctic Monkeys, Regina Spektor, The Presets, Calvin Harris, Disclosure, Bat For Lashes, Django Django, Skrillex, Tame Impala, Kendrick Lamar, Major Lazer, či Macklemore & Ryan Lewis v podaní tejto mimoriadne zábavnej a spotenej trojice.
BBTS hrajú akoby to mal byť ich posledný koncert, spievajú miestami dosť falošne, vyzerajú smiešne, a predsa (alebo práve preto) ide o video, ktoré sa rozhodne oplatí vidieť.
Policajtka predvádza bondáž: Na web zavesila svoje nahé fotky!
Stacey Suroová
HOUSTON - Americkú policajtku, ktorá nemala toľko rozumu, aby na seba nepútala pozornosť nechceným spôsobom, zbavili hodnosti. V jej postavení je totiž nežiadúce, aby na internete ukazovala svoje obnažené fotografie.
Bývalá seržantka Stacey Suroová bola suspendovaná na jeseň minulého roka po tom, čo jej nadriadení uvideli viac než 100 nahých a nemorálnych záberov, vrátane takých, ktoré zobrazovali rôzne fetiše a bondáž. Tie sa nachádzali na stránke Model Mayhem. Oddelenie sa ju po prešetrení prípadu rozhodlo degradovať.
Televízia KSAT uviedla, že žena "nebude viac hliadkovať v uliciach západného Houstonu," ale bola presunutá k administratívnej činnosti. Niektorí však poukazujú na to, že by sa to mohlo brať ako dvojaká mierka pre odlišné pohlavia. Kým napríklad kalendáre s polonahými hasičmi sa berú ako štandard, vyzliekanie žien je už sexuálne podfarbené.
Houstonský policajný útvar však trvá na svojom: "Zamestnanci musia vykazovať profesionálne správanie za každých okolností a nesmú vykonávať žiadnu činnosť, vrátane nezákonnej činnosti, ktorá by degradovala alebo znevažovala zamestnanca či oddelenie." Informoval portál huffingtonpost.com.
Bombastická diéta: Britka (47) schudla vďaka tomuto!
Sam schudla osem konfekčných veľkostí
S úplne novou metódou chudnutia prišla Britka, ktorá nenávidela svoju postavu. Vsugerovala si, že sa bude vydávať a schudla viac ako tridsať kilogramov! Tento plán doviedla až tak ďaleko, že si zaobstarala svadobné šaty, závoj a dokonca objednala aj svadobnú tortu.
Sam Youngovej (47), ktorá bojovala dlhé roky s nadváhou, nemožno uprieť fantáziu a vynaliezavosť. Keďže u nej nefungovala žiadna diéta, rozhodla sa vymyslieť vlastný spôsob, ako sa zbaviť nenávidených kíl.
Angličanka ešte pred polrokom obliekala konfekčnú veľkosť číslo 46. Teraz je to už len 38. Vďačí tomu sile svojej mysle. Presvedčila samu seba, že sa ide vydávať. A keďže na svadbe, aj keď nie skutočnej, chcela vyzerať čo najlepšie, nemala inú možnosť než schudnúť. Aby svoju netradičnú diétu doviedla do dokonalosti, kúpila si svadobné šaty.
Ostáva už len dúfať, že si Sam čoskoro nájde ozajstného ženícha, ktorý ocení jej vynovenú figúru.
OSAK. Fujitsu predstavil nový softvér, ktorý dokáže prostredníctvom kamery v mobile či tablete odmerať pulz. Využíva pri tom technológiu, ktorá vyhodnocuje množstvo hemoglobínu v krvi. Ten v opakovaných cykloch v rytme bijúceho srdca neprestajne prefarbuje pokožku tváre.
V ponuke firmy by sa mala objaviť v priebehu budúceho mesiaca. V posledných rokoch sa firma Fujitsu významne venuje vývoju technológií, ktoré súvisia s ľudským zdravím. Zameriava sa nielen na seniorov, ale aj na pracujúcich ľudí. Na domácom trhu kde firma pôsobí je po nich dopyt. Informoval magazín Independent.
Kométu vidno aj na Slovensku
Okolo Zeme letí jasné teleso Panstarrs. Pozorovať ho môžeme zhruba do konca mesiaca.
Na prvý pohľad pripomína hviezdu s drobným chvostom. Len krátko po západe slnka, nad západným obzorom však ešte stále môžeme pozorovať kométu Panstarrs, ktorá zrejme prvý raz letí okolo Slnka. V súčasnosti sa už od našej hviezdy vzďaľuje a postupne pohasína, zároveň sa však šplhá nahor po nočnej oblohe. Voľným okom by mala byť viditeľná ešte zhruba týždeň. Astronómovia odporúčajú aspoň na dohľadanie kométy menší ďalekohľad. Vesmírny objekt si havajské teleskopy prvý raz všimli v roku 2011. Vedci predpokladajú, že toto je prvý oblet kométy okolo našej hviezdy a vráti sa približne o stotisíc rokov. Toľko totiž trvá prekonanie celej jej obežnej dráhy.
Sonda Voyager 1 opúšťa Slnko, narazila na čudný vesmír
Americká vesmírna sonda asi opustila slnečnú sústavu. Ukazujú to nové dáta z jej prístrojov, vedci sú opatrní.
HOUSTON, Americká vesmírna sonda Voyager 1 zrejme opustila našu slnečnú sústavu. Túto informáciu pôvodne priniesla britská BBC, odvoláva sa na niektorých vedcov a pripravovanú štúdiu v odbornom magazíne Geophysical Research Letters.
Ak americký Národný úrad pre letectvo a vesmír (NASA) toto zistenie potvrdí, slávna sonda bude prvým ľudským objektom, ktorý v histórii čosi podobné dokázal.
Pozrite si fotogalériu z misie Voyager 1.
Prudký nárast kozmického žiarenia
Údaje podľa vedcov zapojených do misie naznačujú, že sonda mohla doraziť do oblasti, kde už Slnko nemá dominantný vplyv na okolité prostredie. Podľa svojich prístrojov totiž prekročila heliopauzu, formálnu hranicu našej slnečnej sústavy. NASA však zdôrazňuje, že svoje vlastné výsledky ešte musí poriadne preskúmať. Už nejaký čas je však známe, že sonda zaznamenáva vo svojich prístrojoch dáta, ktoré ukazujú opúšťanie či dokonca už opustenie nášho systému. „V priebehu pár dní heliosférická intenzita uväznenej radiácie ustúpila a narástla intenzita kozmického žiarenia,“ hovorí podľa Space.com v stanovisku astronóm Bill Webber. „Presne tak, ako by ste očakávali, keď opustíte heliosféru.“ Problémom je však vymedziť konkrétny okamih, v ktorom kozmické zariadenie opustilo našu slnečnú sústavu.
Niektorí vedci však ešte nechcú oficiálne oznámiť, že sonda už opustila slnečnú sústavu. Medzi jednotlivými členmi tímu prebieha debata, či radšej nepočkať na ešte väčšie množstvo údajov. Odborníci totiž chcú mať istotu, že Voyger 1 neprechádza iba nejakou zvláštnou anomáliou. Ak sa po čase nič nezmení, až potom budú hovoriť o definitívnom „odchode“. „Avšak je určite von z normálnej heliosféry,“ tvrdí aj podľa BBC Webber v stanovisku Americkej geofyzikálnej únie. „Sme v novej oblasti. A všetko, čo meriame, je iné a vzrušujúce.“
Na koniec a preč
Sonda odštartovala do kozmu v roku 1977. Najskôr preskúmala okolie planéty Jupiter, neskôr sa vybrala k Saturnu. Potom ju inžinieri nasmerovali k najvzdialenejším miestam slnečnej sústavy. Voyager 1 sa v súčasnosti nachádza zhruba 18 miliárd kilometrov od našej planéty, ďaleko za vonkajšími planétami aj dráhou Pluta. Vesmírom sa rúti rýchlosťou približne 17 kilometrov za sekundu. Nesmeruje k žiadnej konkrétnej hviezde, no zhruba o 40-tisíc rokov by mohla preletieť "relatívne blízko" okolo systému Gliese 445. Relatívne blízko však znamená vzdialenosť takmer dvoch svetelných rokov. Predpokladá sa, že v roku 2020 už nebude mať dosť energie z plutónia na prácu jej prístrojov.
Pozrite si unikátne FOTO: Zo sopky šľahali blesky
Počuli ste už o tom, že sopky môžu chrliť aj blesky? Zo sopky Sakurajima, ktorá sa nachádza v južnom Japonsku, šľahali začiatkom januára. Čo ich spôsobuje?
Unikátna snímka vznikla na juhu Japonska
Veci tvrdia, že za to môže rozžeravená magma. Ktorá pri styku s povrchom sopky alebo zeme vytvorí iskru a následne blesk. Iná teória zase tvrdí, že samotný sopečný popol je elektricky nabitý a keď sa k nemu pridá mimoriadne vysoká teplota magmy, blesk je na svete. Sú to však len hypotézy a podľa odborníkov taký blesk, aký môžete vidieť na fotke je skutočný unikát.
VIDEO: Keď mi ocko robí cop pomocou vysávača...
Kto tvrdí, že oteckovia nevedia poriadne nastajlovať svoje malé parádnice? Tento otecko to zvládol na jednotku. Aj keď trochu netradične...
Pozrite si návod, ako vytvoriť dokonalý cop. Skutočne originálne sa svojej úlohy zhostil istý americký otecko. Svojej malej princeznej vykúzlil dokonalý cop s pomocou vysávača. Jednoduchú a účinnú metódu si môžete pozrieť v našom videu
Misku z výpredaja vydražili za vyše 2,2 milióna dolárov
V New Yorku vydražili vzácnu misku za 2,2 milióna dolárov. Pôvodný majiteľ ju kúpil v garážovom výpredaji.
Vzácna čínska keramická miska.
Na aukcii v New Yorku vydražili v utorok vzácnu čínsku keramickú misku za viac než 2,2 milióna dolárov (1,7 milióna eur). Zaujímavosťou však je, že pôvodný majiteľ tohto skvostu nádobu kúpil v garážovom výpredaji len za 3 doláre.
Pôvodný majiteľ sa k tisícročnej miske dostal v roku 2007. Niekoľko rokov ju mal vystavenú v obývacej izbe, až kým sa nezačal bližšie zaujímať o jej pôvod. Expertíza, ktorú si dal majiteľ vyhotoviť, odhalila, že ide o unikátny kus keramiky z obdobia čínskej dynastie Sung (od r. 906-1279).
Miska bola aukčnou spoločnosťou Sotheby's ohodnotená na 200,000-300,000 dolárov (155,400-232,000 eur), ale napokon sa vydražila za niekoľkonásobne vyššiu cenu (2,225 miliónov dolárov)
Volkswagen zvoláva v Číne rekordný počet áut
PEKING. Nemecká automobilka Volkswagen (VW) zvoláva v Číne na opravu 384.181 áut. Dôvodom sú problémy s prevodovkou.
Pre Volkswagen to znamená najväčšie zvolávanie vozidiel v tejto krajine, ktorá je hlavným trhom pre nemeckú spoločnosť. Informovali o tom agentúra DPA a server BBC.
Zvolávanie, ktoré sa začne od 2. apríla, zahŕňa viacero modelov, medzi nimi Passat, Bora, Touran či Golf, dodala automobilka.
Firma tak reagovala na minulotýždňové správy v štátnej televízii, podľa ktorej zákazníci informovali o prudkom zrýchlení auta a náhlej strate výkonu.
Automobilka má v Číne v súčasnosti dva spoločné podniky, jeden z čínskou firmou SAIC Motor a druhý so spoločnosťou FAW Group. V roku 2012 predal VW v Číne 2,8 milióna áut a v najbližších piatich rokoch chce predaj zvýšiť na 4 milióny.
Čínska agentúra Sinčua informovala, že podľa analytikov by zvolávanie mohlo vyjsť Volkswagen zhruba na 3 miliardy jüanov, teda asi 372,80 milióna eur.
Najväčší výtlk na svete je v Číne: Zhltol celé auto!
Aj vy sa sťažujete na množstvo výtlkov na našich cestách? Tak to ste ešte nevideli, aký majú v Číne!
Takýto obrovský výtlk majú v Číne
Rozseknuté pneumatiky, či odtrhnuté nápravy - to je v posledných mesiacoch u nás, na Slovensku úplne bežné. Čo by ste však povedali na to, keby ste narazili na výtlk ako vaše auto a dostatočne hlboký na to, aby ho celé zhltol?
Cyklistovi dali 100 eur pokuty za zrážku s autom v križovatke
Jazdil po chodníku, na ceste šiel v protismere. Aj keď auto vchádzalo na hlavnú a jeho vodič si nevšímal, čo sa dialo vpravo od neho, za vinníka určili len cyklistu.
Auto sa zrazilo s cyklistom v križovatke. Podľa polície bol na vine cyklista.
Mark: "Ako vášnivý cyklista som išiel po chodníku na bicykli, nakoľko bola vonku zlá situácia v premávke kvôli hustému sneženiu.
Hlavná cesta nerozhoduje o zapnutí smeroviek
Smerovky má vodič zapnúť nie podľa smerovania hlavnej cesty, ale podľa toho, či odbočuje alebo mení smer jazdy.
Roman: "Na obrázku z Google Streetview je pohľad z ulice Parková a vidieť aj smer hlavnej cesty.
Ja tvrdím, že pri pokračovaní po hlavnej ceste je nevyhnutne dať smerovku. Veď dávam znamenie o zmene smeru jazdy, keďže idem doprava aj keď idem po hlavnej. Ak idem rovno, čo je vedľajšia cesta sa smerovka nedáva a pri odbočení doľava, čo ani nie je cesta, ale len prístup ku garážam dávam smerovku vľavo.
Podľa mojich známych a podľa vodičov, ktorých sledujem, ak pokračujem po hlavnej, nie je potrebne dať smerovku. A keď idem rovno na Ul. Priemyselná, dávam znamenie o smere jazdy vľavo."
Dopravné pravidlá nevyžadujú zapínať smerovky podľa toho, či ste na hlavnej alebo na vedľajšej ceste. Ňie je dôležité, na akej ceste ste z hľadiska prednosti v jazde. Podstatné je, či meníte smer jazdy.
Na fotke vidno cestu, ktorá pokračuje rovno, no v križovatke sa mení z hlavnej na vedľajšiu. Hlavná pokračuje po odbočení vľavo.
Pri prejazde na vedľajšiu cestu je vodič povinný dať prednosť vozidlu idúcemu po hlavnej ceste. Zapnutím smerovky vľavo síce vodič nič nepokazí, no ani ničomu nepomôže. Je to zbytočné.
Ak vodič pokračuje po hlavnej ceste, odbočuje vľavo. Ani v tomto prípade by sa v premávke nemalo nič vážne stať, ak vodič zabudne zapnúť smerovku. Síce poruší pravidlo, podľa ktorého je vodič povinný pri každej zmene smeru jazdy a pri každom odbočovaní zapnúť príslušné smerovky, no nikoho tým neohrozí.
Problém s pomýleným chápaním pravidiel o používaní znamení o zmene smeru jazdy nastane, ak by hlavná cesta smerovala vľavo z pohľadu fotografa. Vtedy môže nezapnutie smerovky skončiť dopravnou nehodou.
Vodič, ktorý by šiel z vedľajšej cesty na hlavnú, by od oprotiidúceho vodiča na hlavnej dostal informáciu, že môže vyjsť na hlavnú, keďže jeho smer jazdy by sa nemal križovať s vozidlom na hlavnej. Ak vodič na hlavnej napriek nezapnutej smerovke odbočí vľavo pokračujúc po hlavnej, riziko havárie s autom z vedľajšej je veľmi vysoké.
Vodič na vedľajšej ceste je povinný dať prednosť v jazde vozidlu na hlavnej. Ak ale budeme musieť očakávať, že autá na hlavnej nedávajú správne smerovky, môže sa tým výrazne znížiť plynulosť cestnej premávky. Práve preto má zapínanie smeroviek v zákone o cestnej premávke rovnako dôležitý význam ako dávanie prednosti v jazde.
Prišiel som k okraju chodníka a videl som prichádzajúce BMW z ľavej strany. Pribrzdil som bicykel skoro na zastavenie a videl som, že BMW zastalo. Myslel som, že BMW mi dáva prednosť, nakoľko bol hustý prúd áut na hlavnej ceste, a preto som vošiel na vozovku a začal som prechádzať na druhú stranu.
Nešťastne som si vybral bližšiu cestu popred auto, ale keďže stálo, tak som si myslel, že ma vodič vidí.
V momente, keď som bol pred autom, tak sa to auto začalo pohybovať a vrazilo do môjho ľavého kolena, načo ma prevrátilo do pravej strany a moje nohy aj s bicyklom sa dostali pod auto. Vodič telefonoval cez handsfree sadu a sledoval autá zľava, no nepozrel sa pred seba pri rozjazde vozidla.
Polícia ma označila ako páchateľa dopravnej nehody a vyrúbila mi pokutu 100 euro. Zdá si mi to až neuveriteľné, že človeka zrazí auto na zle označenom priechode cez cestu a ešte je označený za vinníka."
Mark sa tiež správal nezodpovedne. Napriek tomu, že počasie neprialo cyklistom, Mark sa rozhodol riskovať.
Cyklista pred zrážkou porušil niekoľko dopravných predpisov. Jazdil po chodníku, no žiadne dopravné značenie mu to neumožňovalo. Mal jazdiť pri pravom okraji vozovky v smere jazdy vozidiel alebo bicykel tlačiť.
"Na bicykli sa jazdí predovšetkým po cestičke pre cyklistov. Po cestičke pre cyklistov sa jazdí vpravo. Kde cestička pre cyklistov nie je alebo nie je zjazdná, jazdí sa pri pravom okraji vozovky. Ak sa tým neohrozujú ani neobmedzujú chodci, smie sa jazdiť po pravej krajnici vozovky," píše sa v zákone o cestnej premávke.
Keď Mark vošiel na bicykli na vozovku z chodníka, jazdil v protismere, aj keď mu to predpisy nedovoľovali.
Na základe porušenia predpisov sa dá jednoznačne povedať, že Mark je minimálne spoluvinník havárie. Porušil dopravné predpisy, ktoré viedli k vzniku dopravnej nehody. Na mieste mohol dostať najviac 650-eurovú pokutu, na správnom konaní od 150 do 800 eur.
Mimochodom, cyklista môže prechádzať cez vozovku, len ak s ohľadom na vzdialenosť a rýchlosť jazdy prichádzajúcich vozidiel nedonúti ich vodičov k zmene smeru alebo rýchlosti jazdy.
Podľa policajtov sa nehoda stala na priechode pre chodcov. Ani po ňom cyklisti nesmú jazdiť. Vodorovné dopravné značenie tam ale nevidno a z hľadiska predpisov "neviditeľné" značenie neexistuje. Nehovoriac o tom, že podľa fotky sa zrážka stala mimo miesta, kde bol pôvodne vyznačený priechod pre chodcov.
Vodič auta je spoluzodpovedný
Teoreticky by sa o podiele viny dalo uvažovať aj v prípade vodiča BMW. Vychádzal z vedľajšej cesty a narazil do vozidla na hlavnej. Z pohľadu zákona o cestnej premávke je aj bicykel vozidlom. V tomto prípade však uvažovať o prednosti vozidla na hlavnej nemá veľký význam, keďže nedanie prednosti v jazde nebolo dôvodom, prečo sa vozidlá zrazili.
Vodič BMW porušil pravidlo, podľa ktorého je vodič povinný pri odbočovaní dbať na zvýšenú opatrnosť. Tej však ale zjavne nedbal. Mal dosť času na to, aby si overil, či sa z pravej strany nepribližuje napríklad chodec. Práve preto je podľa nás spoluzodpovedný za vznik havárie.
Smraďoch či flákač? 5 najhorších typov ľudí, s ktorými pracujeme
Dobrý kolega je ako dar z neba! Stáva sa však, že nás tento dar obchádza. Predstavujeme vám 5 najhorších typov kolegov.
Aj keď máte svoju prácu radi, ráno sa zobúdzate s odporom a prvú myšlienku venujete tomu, čím vás váš kolega zase vytočí. Predstavíme vám 5 najhorších typov kolegov. Zistíte, ako ich spoznáte aj ako si s nimi poradíte. Odborníci vás usmernia v prípade konfliktu s nimi.
Ako ho spoznáte:
Chrchle, sipí, sťažuje sa, ale do práce sa napodiv doplazí každý deň. Hovorí len o svojich zdravotných problémoch a dáva najavo, že by v tomto stave radšej zostal doma. Jeho obľúbenou vetou je: „Keby som mohol, zostal by som radšej doma, ale kto by to potom za mňa urobil?“
Ako naňho:
Vyhýbajte sa mu, tak aspoň nič nechytíte. Ak nemáte na výber, pokúste sa jeho boliestku prebiť väčšou.
Pohromou je predovšetkým počas letných mesiacov, ale v bezpečí pred ním nie ste ani počas zimy. V domnení, že v zime sa ľudia potia menej, sa prezlieka ešte zriedkavejšie ako obvykle. Zatiaľ čo niektorí smraďoši o svojej „vôni“ ani nevedia, iní, väčšinou mužského pohlavia, sú na svoj pach patrične hrdí.
Skúste mu položiť na stôl mydlo či dezodorant. Ak to nepomôže, tlačte na šéfa, aby vás posadil inam.
Miliónom drobností dokáže z každého dňa urobiť peklo. Nezáleží na tom, či si vŕta v nose, vrieska do telefónu alebo každú chvíľu posmrkáva či si puká kĺbmi. Dôležité je, že vás zakaždým vytrhne z práce. Nedokážete sa kvôli tomu sústrediť a robíte čoraz viac chýb.
Máte len dve možnosti - buď si na všetky jeho zlozvyky zvyknete a naučíte sa s nimi žiť, alebo sa konečne ozvete.
Neustále sa tvári zaneprázdnene a vyčerpane. Keď však treba zabrať, má milión výhovoriek, čo musí neodkladne vybaviť, či dokončiť. Svoju hru na prácu zvláda dokonale. Vaša najväčšia smola je, že často mu na túto jeho hru skočí aj šéf a flákač je pri rozdeľovaní prémií vždy na prvom mieste.
Ak je to možné, práci na spoločnom projekte s flákačom sa vyhýbajte. Práca zostane vám a smotanu zlízne on.
Ako ju spoznáte:
Klebetením dokáže stráviť i polovicu pracovného času, dokonca niekedy aj viac. Pred jej výmyslami nie je nikto nikdy dostatočne v bezpečí a jej ohováranie vám môže nielen narušiť harmonický súkromný či pracovný život, ale dokonca ho aj nadobro zničiť. Jej alebo jeho (radi a často klebetia aj muži) klebety sú zábavné, ale to len do toho času, kým sa nezačne hovoriť aj o vás.
Pamätajte si, že čokoľvek tejto osobe poviete, určite to pošle ďalej. Preto jej radšej nehovorte nič. Keď o sebe nedáte žiadne informácie, nemôžu sa vám okľukou vrátiť patrične vyšperkované.
Ako si vylepšiť vzťahy na pracovisku
Radí Miroslav Hollý, riaditeľ personálnej agentúry ProAct People Slovensko
Najdôležitejšia je komunikácia. Dávajte však pozor, aby rozhovor nebol až príliš osobný, to by mohlo vyvolať dojem vyzvedania. Ak sa v rámci firmy dostatočne komunikuje, vznik konfliktov je nižší ako zvyčajne. Určitou formou vylepšenia vzťahov na pracovisku sú aj tzv. teambuildingové aktivity - napr. športové podujatia, kultúrne predstavenia, spoločné grilovačky. Pracovníci si nájdu k sebe aj iné než čisto pracovné vzťahy.V rámci priateľských vzťahov sa konflikty minimalizujú, naopak zamestnanci vyvíjajú vyššiu snahu pomôcť si aj nad rámec ich povinností.
Čo robiť, ak máte konflikt s kolegom?
Radí Mariana Lalinská, HR Manager Grafton Recruitment Slovakia
Väčšina konfliktov vzniká pre rozličné vnímanie tej istej situácie, prípadne pre rozdielne záujmy. Zachovajte chladnú hlavu, v pokoji analyzujte konflikt, pripravte logickú argumentáciu a pomenujte konkrétne, čo vám prekáža.Vyhnite sa osočovaniu a vyťahovaniu zabudnutých záležitostí z minulosti. S kolegom by ste sa mali stretnúť medzi 4 očami. Zostaňte na vecnej úrovni, používajte fakty, nie emócie. Nezabudnite ukázať empatiu.Snažte sa nájsť spoločné riešenie a prípadne nastaviť fungovanie do budúcna tak, aby sa konflikt neopakoval. Ak sa aj napriek tomu nedarí konflikt urovnať, požiadajte o podporu nadriadeného či kolegu.
Za pokazené mäso či zhnité mandarínky v obchodoch si môžeme (čiastočne) sami
Televíziu z dôvodu programovej ponuky domácich staníc sledujem len málokedy, no keďže sme sa posledných pár dní pre vás rozhodli pripravovať televízny program na každý večer, zaujala ma ponuka verejnoprávnej televízie. Na Dvojke totiž včera večer od ôsmej bežal dokument o plytvaní potravinami s názvom Čerstvé, ale v kontajneri.
Zhnité či plesnivé? Slovo AKCIA to napraví a Slovač nakupuje ako zmyslov zbavená
Dokument bol, a teraz bez preháňania, doslova šokujúci. Skupina dokumentaristov z Nemecka si dala totiž tú námahu odsledovať, ako nielen Nemci, ale aj celosvetová populácia narába s potravinami. Výsledok je naoko jasný – kde bohaté krajiny hodujú v prebytku, Afrika a iné časti zemegule hladujú. Nie však kvôli povestným veľkopodnikateľským vykorisťovateľom, ale kvôli nám, bežným konzumentom a našej rozhýčkanosti. Zdá sa vám to divné? Poďme sa na to pozrieť zblízka. 15 miliónov ton potravín ročne končí na smetisku len vo Veľkej Británii
Milióny ton potravín na smetisko
Zoberme si len takú Veľkú Britániu – štát vyspelý, no na počet obyvateľov iba zlomok svetovej populácie. Len v tejto krajine sa ročne do odpadu vyhodí 15 miliónov ton potravín! Ako sa uvádza v dokumente, Briti bez mihnutia oka nechajú ročne vyjsť navnivoč 484 miliónov neotvorených jogurtov či nechajú zhniť 1,6 miliárd jabĺk. Áno, takéto neuveriteľné plytvanie sa týka len Ostrovov a len týchto dvoch komodít. A Slováci na tom nie sú inak.
Aj čerstvé potraviny končia na smetisku
Metánová bomba
Celý proces potravinového plytvania je hrôzostrašný. Milióny ton potravín totiž končia na smetisku, kde okrem problému so spracovaním produkujú aj ďalší problém – metán. A rozhodne nie zanedbateľné množstvo. Dokumentaristi spoločne so štatistami vypočítali, že nebyť polovice odpadu z neskonzumovaných čerstvých potravín, dopad na klímu a skleníkový efekt by bol rovnaký, ako keby na zemi prestali premávať všetky automobily. V dnešnej dobe tak môžeme s určitosťou povedať, že nie automobilová doprava, ale hedonistický životný štýl obyvateľov bohatších krajín devastuje modrú planétu.
Obchodníci kvôli nám nakupujú viac, aj za cenu plytvania
Môžu za to reťazce? Áno, s naším požehnaním
A prečo sa to všetko deje? Na prvý pohľad by sa mohlo zdať, že za to môžu obchodné reťazce. Tie totiž aj vyhodia podstatnú časť čerstvých potravín do odpadu. Celý problém mrhania vzácnymi komoditami, o ktorých sa africkým deťom ani len nesnívalo, však pramení v nás samotných. Boli sme to totiž práve my zákazníci, ktorí sme s vervou reptali pred obchodníkmi, keď v predajniach niečo pochybilo. A tak obchodníci rýchlo prijali hru konkurenčného trhu a žiadosti zákazníka a začali navyšovať tovar v regáloch tak, aby s prehľadom uspokojili dopyt – aj za cenu plytvania.
Prebalené, orezané, po dátume spotreby: Reťazce to na zákazníkov skúšajú lsťou4
Kríza naštartovala lož
Karta sa obrátila až s príchodom krízy – najmä v menej výkonných ekonomikách ako je tá slovenská si reťazce nemohli dovoliť takéto plytvanie. Tovar, ktorý sa kedysi bezbreho vyhadzoval, sa zrazu snažia predajcovia aspoň sčasti dopredať. Akcie, prebaľovanie a orezávanie mäsa, nahnité mandarínky či pomaranče za polovičnú cenu... Sporadická pokuta je vždy menej ako vyhadzovanie celých paliet tovaru.
Kríza prinútila reťazce premýšľať, čo s nadmerným plytvaním. Ešte pred vyhodením sa teda snažia výrobky predať - nech radšej plytvajú zákazníci...
To samozrejme reťazce neospravedlňuje, že sa neustále snažia zákazníka oklamať, no čiastočne si za to môžeme sami. Smutnejší je však fakt, že našinec stále reaguje na slovo AKCIA ako býk na červenú vlajku a pri nižších cenách nakupuje ako zbesnení – samozrejme až toľko, koľko do skončenia spotreby výrobkov nemáme šancu nikdy spotrebovať alebo v horšom prípade potraviny, ktoré sú už skazené.
Ak teda čerstvé alebo práve pokazené potraviny nekončia v odpadkoch hneď v reťazci, môže sa vám stať to, čo mne pri predvčerajšom priereze chladničkou: dve jogurtové mlieka, jedna nátierka, tri nahnité rajčiny, nahorknutá šalátová uhorka, oschnutý citrón. Veď čo, aj tak to bolo v akcii za pár drobných... Do toho oschnutá štvrť chleba a dva rožky – aspoň že tie sa zrecyklujú na strúhanku...
Po obchodoch blúdime a oddávame sa hypnóze slovom AKCIA
Nakupovanie bez logiky
Podobný problém sa možno stal už aj vám. Iracionálnosť, ktorá sa vkradla do nakupovania stravy západného sveta doslova bije na poplach. Jednak takýmto plytvaním nemusíme ani nakupovať v akciách, pretože nákup aj tak na vyhodených potravinách preplatíme, no omnoho alarmujúcejším faktom je, že v takýchto podmienkach racionálne nezačnú nikdy uvažovať ani obchodníci v reťazcoch. Sme to totiž my, ktorí ich nútime, aby bolo všetkého vždy dostatok, presne tak, ako si my predstavujeme. My im na plytvanie dávame svoje osobné požehnanie.
Čo nám padá zo stola, o tom v Afrike ani nesnívajú
Vyhodené potraviny z našich domácností by tak každý rok nasýtili hladujúcu populáciu na celej planéte hneď dvakrát (!!!) a navyše, keby sme toľko neplytvali, nemuseli by sme sa od našich televízorov rozčuľovať pri televíznych novinách nad výrubom dažďových pralesov. Tie totiž klčujú práve kvôli nám, aby chudobná Afrika mala kde pestovať komodity pre naše rozmaznané brušká. Opäť však s tým rizikom, že sa do toho brucha ani nikdy nedostanú, pretože skončia na smetisku...
Ak ste ručiteľ, ste dlžník: Pre cudzí úver môžete prísť o zdravie aj majetok
Požiadal vás priateľ či niekto z rodiny, aby ste mu išli za ručiteľa na pôžičku v banke? Pozor! Ide o dlhodobý záväzok, ktorý zďaleka nie je formalitou.
Pre cudzí úver môžete prísť o zdravie aj majetok.
„Môj otec veľkoryso ručil pri úvere kamarátovi podnikateľovi, ten ho však prestal splácať. Paradoxne, exekúcia hrozila otcovi ako ručiteľovi. Pritom ako dôchodca nemal iné príjmy ani majetok. Napokon mu exekútor strhával z penzie. Celá kauza mu znepríjemnila posledné roky života,“ opísal zlú skúsenosť čitateľ Marián (45) z Bratislavy.
Poradíme vám, aby ste sa pri ručení nepopálili aj vy.
BANKA NEBERIE OHĽAD
Ak ste sa už ručiteľom stali, ale časom ste si to premysleli a chceli by ste sa tejto zodpovednosti vzdať, riešenie tu je. V prvom rade to treba oznámiť príslušnej banke, ktorá zmenu musí schváliť. No pozor: banka vám vyhovie iba vtedy, ak si bude istá, že skutočný dlžník dokáže úver v budúcnosti bezproblémovo splácať.
Nech už vstupujete do úverového vzťahu s kýmkoľvek, musíte mať istotu, že ten, komu pomáhate, vám nepodrazí nohy.
Myslite na to, že pri akomkoľvek omeškaní splátky sa nielen dlžník, ale aj vy ako ručiteľ dostávate do úverového registra ako klient, ktorý si neplní záväzky včas, v horšom prípade ako neplatič.
„Ak ručíte alebo ste ručili pri problémovom úvere, vaše šance získať pôžičku pre seba sú oveľa nižšie a možno žiadne,“ upozornil odborník na financie Maroš Ovčarik.
DÔVERUJ, NO PREVERUJ
Skôr, ako sa rozhodnete pre taký vážny záväzok, akým je ručenie, oplatí sa vám myslieť na zadné dvierka. Opatrnosti nikdy nie je dosť, a to ani vtedy, ak máte ručiť súrodencovi či niekomu blízkemu.
„Ak už prijmete záväzok byť spoludlžníkom, určite by ste sa mali po celý čas pravidelne zaujímať o úver. Musíte mať prehľad o tom, či dlžník úver spláca, či nie je v omeškaní, prípadne či nepožiadal o nejaké úverové zmeny, pre ktoré by mohol byť ručiteľ znevýhodnený,“ varuje finančný expert Maroš Ovčarik.
6 RÁD PRE RUČITEĽOV
1. Pri rozhodovaní o ručení zvážte, o akú sumu ide a na aký čas sa zaviažete.
2. Odhadnite svoje možnosti na viac rokov dopredu.
3. Rátajte s tým, že pri schvaľovaní úveru, za ktorý máte ručiť, vás bude banka posudzovať rovnako ako žiadateľa o úver.
4. O zámere ručiť informujte svoju rodinu. Tento záväzok sa totiž týka aj jej. „Tajnosti“ by sa mohli skončiť už pri prvej upomienke za neuhradenú splátku.
5. Neignorujte upomienky z banky.
6. Úver platíte aj vtedy, ak dlžník zomrie a nik z jeho rodiny nepreberie záväzok na seba.
POSLEDNÝ KROK: EXEKÚCIA
Ak ručíte za úver a banka pýta peniaze od vás, neoplatí sa výzvu ignorovať. Keď už totiž rieši vec exekútor, pôvodný dlh sa poriadne predraží! Exekútor zväčša najskôr osloví Sociálnu poisťovňu a ak od nej zistí, že ručiteľ či spoludlžník je zamestnaný, nariadi zrážky zo mzdy.
Potom preveruje, či má ručiteľ peniaze na bankovom účte. Ak áno, zablokuje ich. Vyhnúť sa zodpovednosti za podpísané ručenie nemôžu ani seniori – exekútor im zrazí peniaze z dôchodku.
Spodné prádlo vám môže zničiť zdravie: Kedy a aké je vhodné nosiť?
Čudovali by ste sa, ako na spodnej bielizni záleží! Nesprávne spodné prádlo dokáže pokožku v intímnych oblastiach poriadne podráždiť, čo sa vám môže vypomstiť v podobe gynekologických ťažkostí. Tie dokážu každodenný život ženy veľmi znepríjemniť a pohodlie je zrazu fuč.
Aké spodné prádlo nenosiť: Nohavičky zo syntetických materiálov a tangá.
Prečo: Intímne problémy vám môžu narobiť nohavičky zo syntetických materiálov, hlavne tie, ktoré sú tesné a vaše intímne miesta v nich nemôžu voľne "dýchať". Nečudujte sa potom, ak pri dlhodobom nosení tesných nohavičiek zo syntetického materiálu začnete mať problém s kvasinkovou infekciou.
Tangá sú stále obľúbenou bielizňou, a aj keď sú výborné hlavne v lete, lekári upozorňujú na to, aké sú pre vaše intímne partie nezdravé. Podľa nich je u nositeliek tanga vysoké riziko prenosu baktérií z análneho otvoru do vaginálneho, čo môže vyústiť až do vzniku mykózy a infekcie.
Čím to nahradiť: Lepšou variantou budú nohavičky z prírodných materiálov, vďaka ktorým si zachováte zdravie ženských partií. Ak sa neviete vzdať táng, môžete ich nosiť, ale určite nie sú vhodné na každodenné nosenie. Raz za čas vám neublížia.
Aké spodné prádlo nenosiť: V noci je dobré nechať intímne partie oddýchnuť od akejkoľvek bielizne.
Prečo: Ak na sebe budete mať počas spánku spodnú bielizeň, zvýši sa vlhkosť v oblasti genitálií, čo prispieva k rastu škodlivých baktérií.
Čím to nahradiť: Stačí, ak si dáte len pyžamové nohavice alebo košeľu bez akejkoľvek spodnej bielizne, vrátane táng.
Aké spodné prádlo nenosiť: Akékoľvek príliš tesné spodné prádlo.
Prečo: Lekári upozorňujú, že odolnosť ženského tela klesá práve počas menštruácie. Príliš tesné spodné prádlo môže tak spôsobiť rozmnoženie baktérií, čo má za následok vznik vaginitídy - zápal pošvy, ktorý je sprevádzaný svrbením, výtokom a nepríjemnou bolesťou.
Čím to nahradiť: Ženy by mali nosiť radšej nohavičky z čistej bavlny, ktoré sú dobre priepustné, pričom by si ich mali často meniť a umývať spodné prádlo.
Aké spodné prádlo nenosiť: Ak idete cvičiť, nikdy nenoste bavlnenú spodnú bielizeň.
Prečo: Vzhľadom k tomu, že sa pri tréningu potíte, pot môže spustiť kvasinkovú infekciu.
Čím to nahradiť: Mali by ste si vybrať bielizeň, ktorá nie je schopná absorbovať pot počas cvičenia.
Každodenné nosenie - muži
Aké spodné prádlo nenosiť: Nesprávny výber spodnej bielizne a nohavíc ohrozuje zdravie nielen žien, ale i mužov, ktorí by si na to mali dávať pozor.
Prečo: Muži zbystrite pozornosť- pri nosení tesných nohavíc sa zvyšuje riziko poškodenia nervov okolo penisu. Príliš tesná spodná bielizeň zase môže vyvolať vznik infekcií močových ciest.
Čím to nahradiť: Voľnejšie nohavice.
Venujte preto výbere spodného prádla zvýšenú pozornosť a vyhnete sa intímnym problémom.
Snažíte sa z určitých dôvodov obmedziť konzumáciu červeného mäsa a hľadáte zaň adekvátnu náhradu? V tom prípade vyskúšajte losos.
Losos je zdravšou alternatívou v porovnaní s červeným mäsom a jedným z najbohatších zdrojov omega–3 mastných kyselín, pôsobiacich ako prírodné liečivá. V obchodoch sú predávané zväčša lososy chované na farme a to až v pomere 85:1. Losos z konzervy je zvyčajne voľne žijúci. Chovaný losos dostáva umelo zafarbené krmivo, aby sa jeho mäso sfarbilo do lososova. Neživí sa totiž morskými ráčikmi a inými drobnými rybkami, ktoré voľne žijúcemu lososovi dodávajú ružovú či červenkastú farbu. Čo sa výživných látok týka, oba druhy sú na tom rovnako skvele.
Medzi dôležité živiny v ňom obsiahnuté patria: omega-3 mastné kyseliny, bielkoviny, vitamíny A, B3 (niacín), B12 a D, zinok i horčík.
Už dve porcie lososa týždenne môžu znížiť riziko smrti v dôsledku srdcovo cievnych ochorení o 17% a riziko infarktu až o 27%. No losos nepôsobí priaznivo iba na srdce. Jedna švédska štúdia, na ktorej sa v rozmedzí 30 rokov zúčastnilo viac ako 6000 mužov dokazuje, že u respondentov konzumujúcich primerané množstvo mastných rýb sa výrazne znížilo riziko vzniku rakoviny prostaty až o tretinu. Odborníci nedávno zistili, že ľudia majúci vyššiu hladinu omega–3 mastných kyselín v krvi čelia o 53% nižšej hrozbe miernej alebo strednej depresie.
Možno sa obávate, či chovaný losos neobsahuje viac kontaminantov ako voľne žijúci. Znalci, hodnotiaci riziká a prínosy chovaných lososov v porovnaní s voľne žijúcimi však usúdili, že oba druhy sú celkom totožné.
Čerstvý losos by mal byť vlhký, lesklý, jasný a pevný. Má voňať ako more, nie príliš smrdieť rybacinou. Mimo sezóny je pre mnohých ľudí priveľmi drahý. Vhodnou alternatívou sú preto mrazené filety, prípadne losos z konzervy. Ten je vo všeobecnosti výbornou voľbou, nakoľko obsahuje jemné jedlé kostičky a teda i viac vápnika.
Ako ho chutne pripraviť?
Zaujímavé predjedlo pripravíte z filiet lososa. Pokrájajte ich na 2 cm hrubé pásiky a navlečte na drevené špajdle, ktoré ste na 30 minút namočili do vody. Potrite omáčkou teriyaki a grilujte, kým mäso nezmatnie.
Malé kostičky z filiet lososa najľahšie odstránite tak, že ho položíte kožou nadol na misku obrátenú hore dnom. Kostičky sa budú dať vybrať pinzetou alebo klieštikmi.
Môžete si pripraviť aj vlastného marinovaného lososa. Kúpte si celú polovičku lososa alebo morského pstruha, odstráňte kožu a kostičky podľa postupu vyššie a vložte ho do veľkej hlbokej nádoby (nesmie byť kovová!). Zalejte zmesou čerstvej citrónovej, limetovej a pomarančovej šťavy, prikryte plastovým obalom a na noc uložte do chladničky. Kyseliny v šťave mäso „uvaria“. Podávajte najemno pokrájané s kúskami citrusového ovocia.
Najedzte sa do krásy, ktoré vitamíny sú naj?
Strava je rovnako dôležitá ako starostlivosť o pokožku. Nezabúdajte na to!
V strave nezabúdajte na vitamíny, pomôžete svojej kráse.
Nielen kozmetická starostlivosť ale aj strava bohatá na vitamíny sa podpisuje pod náš vzhľad. Vlasy, nechty a pokožka okamžite dajú vedieť, keď im nejaký vitamín krásy chýba. Poznáte ich?
Vitamín A podporuje tvorbu elastických vláken v pokožke. Okrem toho je skvelým pomocníkom dobrého zraku a v tele bojuje proti voľným radikálom. Ak telu chýba vitamín A prejaví sa to na koži. Je popraskaná, nechty sú slabé a lámu sa a to isté platí aj pre vlasy. Tento vitamín telu dodáte v ovocí a zelenine žltej a oranžovej farby ale takisto v mlieku, mliečnych výrobkoch, rybom oleji či pečeni.
Vitamín C posilňuje kožné tkanivá a takisto ďasná. Jeho účinky sa znásobujú v kombinácii s vitamínom E. Spolu dokážu zachytiť škodlivé voľné radikály v tele. Dostatočný príjem vitamínu C takisto spomaľuje starnutie pleti a dodáva jej svieži vzhľad a peknú farbu. Ak patríte medzi pravidelné fajčiarky, mali by ste príjem tohto vitamínu zvýšiť. Nachádza sa v citrusových plodoch, paprike, rajčine, v jahodách či šípkach.
Vitamín E je skvelým bojovníkom proti voľným radikálom a tým pádom prospieva pokožke tváre aj tela. Spomaľuje starnutie bunieka preto sa pridáva do mnohých kozmetických výrobkov. Okrem toho zlepšuje výkon mozgu, takže budete nielen krásna ale aj múdra. Telu ho dodáte napríklad v rastlinných a rybích olejoch, slnečnicových semienkach a výrobkoch zo sóje.
Aj niacín, čiže vitamín B3, je látka pre krásu veľmi potrebná. Okrem iného napríklad dokáže zmierniť začervenanie pokožky a zmierniť nepeknú pigmentáciu. Niacín nájdete najmä v mäse, orechoch, celozrnných výrobkoch či zemiakoch.
Vitamín B5 alebo kyselina pantoténová je takisto dôležitá pre ženskú krásu. Pri jej nedostatku sa napríklad v kútikoch úst vytvárajú malé trhlinky, tvár stráca farbu a je celkovo povädnutá. Vitamín B5 je dôležitý aj pre celkovú energiu tela, pri jeho nedostatku sa človek cíti uvanený aj po výdatnom spánku. Nájdete ho v orechoch, vajciach, fazuli, hrachu či celozrnnom pečive.
3 - 4 PL studenej vody
3 - 4 strúčiky prelisovaného cesnaku
1. Pripravíme krehké cesto. Postup prípravy si pozri tu. Cesto dáme na plech vyložený papierom na pečenie, popicháme vidličkou. Prikryjeme druhým papierom na pečenie a zaťažíme keramickými guličkami na pečenie, ak nemáte guľky postačí aj fazuľa príp. ryža. Cesto predpečieme v rúre pri 180 stupňoch cca 10 - 15 minút.
2. Vyberieme z rúry a odložíme na chvíľu bokom ochladiť. Pokrájame zeleninu na plátky a na rovnaké dlhé pásiky. Pripravíme si plnku zmiešaním všetkých surovín a dochutíme soľou, korením a bylinkami (u mňa petržlenová vňať). Plnku vylejeme na predpečené cesto.
3. Na plnku striedavo (farebne) uložíme plátky zeleniny. Ukladáme podľa možnosti do štvorcov. Koláč dáme dopiecť ešte na 20 - 25 minút. Po vychladnutí môžeme konzumovať.
Korheľ polievka
1 až 2 kgkapusta kyslá
3 až 4 nožičkyklobása
1 kgbravčové rebierka údené
1 kgbravčové stehno údené
10 kszemiaky
400 gcestovina
120 minút tepelná úprava
Všetko sa varí v jednom hrnci naraz mimo zemiakov. Zemiaky pridáme až je meso mekké,korenie nikdy nedávam ani sol (nakoniec sa dosolí). Keď sú už aj zemiaky hotové, všetko scedíme polievku podávame číru čistu s fliačkami Druhe jedlo celé zemiaky rebro klobása a meso pekne upravené na tanieri . Je to lahoda (podla chuti) PRAJEM DOBRÚ CHUť!!!!

References: § 5
 § 5
 § 5
 § 11
 § 32
 § 46
 § 43
 § 43
 § 33
 § 4
 súd 
 súd 
 súd